pythainlp/thai-wiki-dataset-v4 huggingface dataset:
สนธิสัญญาซาราโกซา

สนธิสัญญาซาราโกซา  หรือที่บางครั้งเรียกว่า การให้สิทธิพิเศษซาราโกซา  เป็นสนธิสัญญาสันติภาพระหว่างราชบัลลังก์กัสติยากับราชอาณาจักรโปรตุเกส ลงนามเมื่อวันที่ 22 เมษายน ค.ศ. 1529 โดยพระเจ้าการ์โลสที่ 1 แห่งกัสติยา และพระเจ้าฌูเอาที่ 3 แห่งโปรตุเกส ในเมืองซาราโกซาของอารากอน สนธิสัญญาฉบับนี้กำหนดพื้นที่อิทธิพลของกัสติยาและโปรตุเกสในเอเชียเพื่อแก้ไข "ปัญหาโมลุกกะ" ซึ่งเกิดขึ้นเนื่องจากทั้งสองอาณาจักรอ้างสิทธิ์ในหมู่เกาะโมลุกกะโดยยืนยันว่าหมู่เกาะนี้อยู่ในพื้นที่อิทธิพลของตนตามที่ระบุไว้ในสนธิสัญญาตอร์เดซิยัสเมื่อ ค.ศ. 1494 ความขัดแย้งเริ่มขึ้นใน ค.ศ. 1520 เมื่อกองเรือของทั้งกัสติยาและโปรตุเกสเดินทางไปถึงมหาสมุทรแปซิฟิก แต่อาณาจักรทั้งสองยังไม่เคยทำข้อตกลงกำหนดเส้นแบ่งเขตอิทธิพลในโลกตะวันออกเอาไว้
ภูมิหลัง: ปัญหาโมลุกกะ.
ใน ค.ศ. 1494 ราชบัลลังก์กัสติยาและราชอาณาจักรโปรตุเกสได้ลงนามในสนธิสัญญาตอร์เดซิยัส ซึ่งแบ่งโลกออกเป็น 2 ส่วนสำหรับการสำรวจและการล่าอาณานิคม โดยถือเอาเส้นเมริเดียนเส้นหนึ่งที่ลากผ่านมหาสมุทรแอตแลนติกเป็นตัวแบ่ง โดยพื้นที่ทางตะวันตกของเส้นเป็นของสเปน และทางตะวันออกของเส้นเป็นของโปรตุเกส
ใน ค.ศ. 1511 มะละกาซึ่งขณะนั้นเป็นศูนย์กลางการค้าของเอเชียถูกยึดครองโดยโปรตุเกสภายใต้การนำของอาฟงซู ดึ อัลบูแกร์กึ เมื่ออัลบูร์แกร์กึได้ทราบตำแหน่งที่ตั้งลับของ "หมู่เกาะเครื่องเทศ" [ได้แก่ หมู่เกาะบันดา เกาะเตอร์นาเต และเกาะตีโดเรในหมู่เกาะโมลุกกะ (อินโดนีเซียในปัจจุบัน) ซึ่งในขณะนั้นเป็นแหล่งปลูกลูกจันทน์เทศและกานพลูแหล่งเดียวในโลก และเป็นจุดประสงค์หลักในการเดินทางสำรวจของชาวยุโรปในมหาสมุทรอินเดีย] เขาก็ส่งคณะสำรวจที่นำโดยอังตอนียู ดึ อาเบรว ไปค้นหาหมู่เกาะโมลุกกะโดยเฉพาะหมู่เกาะบันดา คณะสำรวจเดินทางมาถึงในต้นปี ค.ศ. 1512 โดยเดินทางผ่านหมู่เกาะซุนดาน้อย นับเป็นชาวยุโรปกลุ่มแรกที่มาถึงที่นี่ ก่อนถึงหมู่เกาะบันดา นักสำรวจได้แวะที่เกาะบูรู เกาะอัมบน และเกาะเซรัม ต่อมา หลังจากที่ต้องแยกทางกันด้วยเหตุเรือลำหนึ่งอับปาง ฟรังซิชกู ซึเรา รองผู้บัญชาการของอาเบรว ได้แล่นเรือไปทางทิศเหนือ แต่เรือของเขาก็จมลงนอกชายฝั่งเตอร์นาเต เขาได้รับอนุญาตจากโปรตุเกสให้สร้างป้อมปราการขึ้นที่นั่น
จดหมายบรรยาย "หมู่เกาะเครื่องเทศ" ที่ซึเราส่งถึงเฟอร์ดินันด์ มาเจลลัน (ซึ่งเป็นเพื่อนและอาจเป็นลูกพี่ลูกน้องของซึเรา) ได้ช่วยให้มาเจลลันโน้มน้าวราชบัลลังก์กัสติยาให้สนับสนุนเงินทุนในการเดินเรือรอบโลกครั้งแรกได้สำเร็จ ในวันที่ 6 พฤศจิกายน ค.ศ. 1521 กองเรือมาเจลลันได้แล่นมาถึงหมู่เกาะโมลุกกะ "แหล่งกำเนิดของเครื่องเทศทั้งปวง" จากทางทิศตะวันออก ในขณะนั้นกองเรือมาเจลลันอยู่ภายใต้การนำของฆวน เซบัสเตียน เอลกาโน ซึ่งขึ้นกับราชบัลลังก์กัสติยา ก่อนที่มาเจลลันและซึเราจะได้พบกันที่หมู่เกาะโมลุกกะ ซึเราได้เสียชีวิตที่เตอร์นาเตในช่วงเวลาไล่เลี่ยกันกับที่มาเจลลันถูกสังหารในยุทธการที่มักตันในฟิลิปปินส์
หลังจากการเดินทางของมาเจลลันและเอลกาโน (ค.ศ. 1519–1522) พระเจ้าการ์โลสที่ 1 แห่งกัสติยา ทรงส่งคณะเดินทางสำรวจคณะที่สองซึ่งนำโดยการ์ซิอา โฆเฟร เด โลอาอิซา เพื่อยึดหมู่เกาะโมลุกกะเป็นอาณานิคมโดยอ้างว่าหมู่เกาะนี้อยู่ในเขตอิทธิพลของกัสติยาตามสนธิสัญญาตอร์เดซิยัส หลังจากประสบความยุ่งยากบางประการ คณะเดินทางสำรวจก็มาถึงหมู่เกาะโมลุกกะโดยเทียบท่าที่ตีโดเร นักสำรวจจากกัสติยาได้สร้างป้อมปราการขึ้นที่นั่น จึงเกิดความขัดแย้งอย่างหลีกเลี่ยงไม่ได้กับนักสำรวจจากโปรตุเกสซึ่งได้ตั้งรกรากที่เตอร์นาเตอยู่ก่อนแล้ว หลังจากสู้รบกันมาได้หนึ่งปี ฝ่ายสเปนก็ประสบกับความพ่ายแพ้ ถึงกระนั้นก็ยังมีการรบกันประปรายเพื่อครอบครองหมู่เกาะโมลุกกะต่อมาอีกเกือบทศวรรษ
ร็อคแมน คลาสสิคส์คอลเลกชัน 2

ร็อคแมน คลาสสิคส์คอลเลกชัน 2 (; โรมาจิ: "Rokkuman Kurashikkusu Korekushon Tsū"; : Rockman Classics Collection 2) หรือ เมกาแมน เลกาซีคอลเลกชัน 2 (Mega Man Legacy Collection 2) เป็นวิดีโอเกมที่นำ ร็อคแมน 7 จนถึง ร็อคแมน 10 จาก ร็อคแมนซีรีส์ มารวมกัน วางจำหน่ายเมื่อวันที่ 8 สิงหาคม ค.ศ. 2017 สำหรับแพล็ตฟอร์ม เพลย์สเตชัน 4, Xbox One และ Steam และวันที่ 22 พฤษภาคม ค.ศ. 2018 ในส่วนแพล็ตฟอร์ม นินเท็นโด สวิตช์
ภาพรวม.
ร็อคแมน คลาสสิคส์คอลเลกชัน 2 เป็น เป็นภาคต่อของ ร็อคแมน คลาสสิคส์คอลเลกชัน ที่วางจำหน่ายเมื่อปี 2016 แต่ว่า อินติครีเอทส์ (Inti Creates) ผู้พัฒนาดั้งเดิมของเกมภาค 9 และ 10 ไม่มีส่วนเกี่ยวข้องกับการผลิตเกมนี้
แพล็ตฟอร์มที่สนับสนุนคือ เพลย์สเตชัน 4, Xbox One และ Steam แม้ว่าจะเป็นการขายแบบดิจิทัลดาวน์โหลด แต่เวอร์ชันแพ็คเกจก็ได้เปิดตัวสำหรับเวอร์ชัน PS4 เท่านั้น ทั้งนี้ของแถมพิเศษจากเวอร์ชันแพ็คเกจของ PS4 คือตารางอ้างอิงฉบับย่อที่เผยจุดอ่อนของบอสที่ปรากฏตั้งแต่ ร็อคแมนภาคแรก จนถึง ร็อคแมน 10
นอกจากนี้ ได้มีการเปิดตัว ร็อคแมน คลาสสิคส์คอลเลกชัน 1 + 2 สำหรับแพล็ตฟอร์มนินเท็นโด สวิตช์ ที่วางจำหน่ายเมื่อวันที่ 22 พฤษภาคม ค.ศ. 2018 (ในรูปแบบดิจิทัลดาวน์โหลด ร็อคแมน คลาสสิคส์คอลเลกชัน และ ร็อคแมน คลาสสิคส์คอลเลกชัน 2 มีวางจำหน่ายแยกต่างหาก) เป็นผลให้ ร็อคแมน 8 ซึ่งเป็นเกมที่ไม่เคยถูกวางจำหน่ายเกมของนินเท็นโดถูกย้ายไปยังสวิตช์ ทั้งนี้ยังมี amiibo ร็อคแมน เพื่อเพิ่มโหมดชาเลนจ์ในด่านที่ 10 อีกด้วย
รายชื่อเกมที่ถูกรวมบรรจุ.
เกมทั้งหมดสามารถเปลี่ยนภาษาได้ด้วยตัวเลือก เวอร์ชันญี่ปุ่น (ร็อคแมน) และเวอร์ชันต่างประเทศ (เมกาแมน) เช่นเดียวกับ ร็อคแมน คลาสสิคส์คอลเลกชัน
ในส่วนเกมภาค 9 และ 10 ที่มี DLC นั้น จะต้องเคลียร์เกม 1 ครั้ง ถึงจะสามารถใช้ส่วน DLC ได้ (ในกรณีของภาค 10 จะต้องเคลียร์เกมด้วยร็อคแมนเท่านั้น บลูส์ไม่ถูกนับเงื่อนไขในการเคลียร์เกม) หรือกดปุ่มคำสั่งพิเศษบนหน้าจอไตเติ้ลเพื่อปลดล็อค DLC
เดนิส เจลีลชา คัปปุน

เดนิส เจลีลชา คัปปุน (เกิด 15 กุมภาพันธ์ พ.ศ. 2550) ชื่อเล่น เดนิส เป็นนักแสดงชาวไทย-อเมริกัน สังกัดช่อง 3 เอชดี เป็นที่รู้จักจากภาพยนตร์เรื่อง "ธี่หยด" (2566) ละครซีรีส์ชุด "ดวงใจเทวพรหม ตอน ลออจันทร์" (2567) และละครเย็นเรื่อง "อีบัวกับไอ้ขวัญ" (2568)
ประวัติ.
เดนิส เจลีลชา คัปปุน (ชื่อ "เจลีลชา" เป็นชื่อกลางที่บาทหลวงตั้งให้ มีความหมายว่า ผู้หญิงสวย มีเสน่ห์ ฉลาด ใครเห็นก็ต้องหลงรัก) เกิดเมื่อวันที่ 15 กุมภาพันธ์ พ.ศ. 2550 ที่กรุงเทพมหานคร เดนิสเป็นบุตรสาวคนเดียวของครอบครัว บิดาชาวอเมริกันรับราชการทหารเรือในสหรัฐ ส่วนมารดาชาวไทยมีภูมิลำเนาอยู่ที่จังหวัดอุดรธานี สำเร็จการศึกษาระดับประถมศึกษาปีที่ 1–4 โรงเรียนพัฒนาปัญญา จังหวัดอุดรธานี และย้ายมาศึกษาระดับประถมศึกษาปีที่ 5 โรงเรียนเทพอักษร กรุงเทพมหานคร และระดับมัธยมศึกษาปีที่ 4–5 โรงเรียนสารสาสน์วิเทศสายไหม ต่อมาเดนิสสอบเทียบจนได้รับวุฒิจบการศึกษาระดับมัธยมศึกษาปีที่ 6 ของสหรัฐ (The General Educational Development) ปัจจุบันเป็นนิสิตนักศึกษาปีที่ 2 คณะนิเทศศาสตร์ มหาวิทยาลัยรังสิต สาขาวิชาการภาพยนตร์ดิจิทัล
การทำงานในวงการบันเทิง.
ช่วงวัยเด็กเดนิสเดินสายแคสโฆษณาและประกวดเดินแบบตามเวทีต่าง ๆ มีผลงานชิ้นแรกคือร่วมแสดงในมิวสิกวิดีโอเพลง "คนเดียวที่ใช่" ของ The moon Feat.ปู่จ๋านลองไมค์ ใน พ.ศ. 2562 มีผลงานละครครั้งแรกเรื่อง "ผู้บ่าวอินดี้ยาหยีอินเตอร์" ซึ่งออกอากาศทางช่อง 7 โดยรับบทคุณหนูชิโลหรืออีหวึ่ง (วัยเด็ก) ตามมาด้วย พ.ศ. 2563 แสดงมิวสิกวิดีโอเพลง "คิดฮอดกันแหน่เด้อ" ของอากิ แปดแสนซาวด์ และ พ.ศ. 2564 แสดงภาพยนตร์สั้นประกอบเพลง "ทุกวันได้ไหม" โดยรับบทฟ้า (นางเอกวัยเด็ก) พร้อม มิวสิกวิดีโอเพลง "ทุกวันได้ไหม" และช่วงเดือนธันวาคม เดนิสได้รับโอกาสเซ็นสัญญาเป็นนักแสดงในสังกัดช่อง 3 ด้วยวัยเพียง 14 ปี 
ต่อมาปี พ.ศ 2565 ประเดิมถ่ายละครในฐานะนักแสดงรับเชิญเรื่อง "ใต้เงาตะวัน" ตามมาด้วยละครเต็มเรื่องในบทบาทนางร้ายจากเรื่อง "กลเกมรัก" ซึ่งสร้างขึ้นใหม่จาก "เงารักลวงใจ" เมื่อ พ.ศ 2553 และละครชุด "ดวงใจเทวพรหม ตอน ลออจันทร์" ในบทบาทคู่รอง ซึ่งเป็นภาคต่อของละครชุด "สุภาพบุรุษจุฑาเทพ ตอน คุณชายรัชชานนท์"
ปี พ.ศ. 2566 เดนิสเปิดตัวนักแสดงนำภาพยนตร์เรื่องแรกในชีวิตคือเรื่อง "ธี่หยด" พร้อมละครเย็นขึ้นแท่นบทบาทนางเอกทั้ง2เรื่องใน "ผู้บ่าวสุดซ่าส์กะอีหล่าขาซิ่ง" และ "อีบัวกับไอ้ขวัญ" 
ปี พ.ศ. 2567 ภาพยนตร์ภาคต่อ "ธี่หยด2" และอยู่ระหว่างพักการถ่ายทำละคร "สิ้นแสงตะวัน" 
ปี พ.ศ. 2568 ภาพยนตร์ภาคต่อ "ธี่หยด3" และเดือนสิงหาคมเปิดตัวภาพยนต์ คำสารภาพของหมอผี
ร็อคแมน X แอนนิเวอร์ซารีคอลเลกชัน

ร็อคแมน X แอนนิเวอร์ซารีคอลเลกชัน (; โรมาจิ: "Rokkuman Ekkusu Anibāsarī Korekushon"; : Rockman X Anniversary Collection) หรือ เมกาแมน X เลกาซีคอลเลกชัน (Mega Man X Legacy Collection) เป็นวิดีโอเกมที่นำ ร็อคแมน X จนถึง ร็อคแมน X4 จาก ร็อคแมน X ซีรีส์ มารวมกัน และนอกจากนี้ยังมี ร็อคแมน X แอนนิเวอร์ซารีคอลเลกชัน 2 (; โรมาจิ: "Rokkuman Ekkusu Anibāsarī Korekushon Tsū"; : Rockman X Anniversary Collection 2) หรือ เมกาแมน X เลกาซีคอลเลกชัน 2 (Mega Man X Legacy Collection 2) ที่นำ ร็อคแมน X5 จนถึง ร็อคแมน X8 มารวมกัน วางจำหน่ายเมื่อวันที่ 24 กรกฎาคม ค.ศ. 2018 สำหรับในประเทศสหรัฐอเมริกาและทวีปยุโรป และ 26 กรกฎาคม ค.ศ. 2018 สำหรับในประเทศญี่ปุ่น
ทั้งนี้ถูกลงในแพล็ตฟอร์ม เพลย์สเตชัน 4, นินเท็นโด สวิตช์, Xbox One และ วินโดวส์ (Steam) ในรูปแบบดิจิทัลดาวน์โหลด แต่อย่างไรก็ตามรูปแบบแพ็คเกจก็ได้วางจำหน่าย PS4 และ นินเท็นโด สวิตช์ และยังมีเซ็ตรวม 2 ภาคในชื่อ ร็อคแมน X แอนนิเวอร์ซารีคอลเลกชัน 1+2 ด้วย
รูปแบบเกม.
ตัวเกมสามารถเลือกภาษาตัวเกมได้ถึง 2 ภาษาทั้งภาษาญี่ปุ่นและภาษาอังกฤษ นอกจากนี้ยังมีความสามารถในการปรับขนาดหน้าจอและความเนียนของด็อตพิทเซลแล้ว ยังมีโหมด Beginner Hunter Mode (かけだしハンターモード) สำหรับผู้เล่นหน้าใหม่
ในเมนูอื่นๆ มี X ชาเลนจ์, แกลเลอรีภาพประกอบ, วิดีโอโปรโมต และ มิวสิคเพลย์เยอร์
นอกจากนี้ยังมีออริจินัลวิดีโอแอนิเมชัน "THE DAY of Σ" ที่แถมมากับ อิเรกูลาร์ฮันเตอร์ X
X ชาเลนจ์.
X ชาเลนจ์ (Xチャレンジ) เป็นโหมดต่อสู้ที่เป็นการปะทะ 1 ต่อ 2 โดยนำบอสจาก ร็อคแมน X จนถึง ร็อคแมน X6 มาทั้งหมด (ยกเว้นซิกม่าร่างสุดท้าย) มีทั้งหมด 9 แอเรีย แต่ละแอเรียมี 3 ฉากด้วยกัน บอสจาก X1 ถึง X3 อิงจากกราฟิกของ ซูเปอร์แฟมิคอม ในขณะที่บอสจาก X4 ถึง X6 อิงจากกราฟิกของ เพลย์สเตชัน โดยพื้นฐานแล้ว SE และ BGM จะใช้ต้นฉบับของส่วนนี้ แต่สามารถเปลี่ยนเป็นดนตรีต้นฉบับได้โดยเลือกตั้งค่า
วงโคจรผ่านบรรยากาศ

วงโคจรผ่านบรรยากาศ (TAO) เป็นวงโคจรรอบเทหวัตถุซึ่งจุดต่ำจุดของวงโคจรตัดกับเส้นกำหนดแนวเขตชั้นบรรยากาศ โดยทั่วไป นิยามของวงโคจรผ่านบรรยากาศใช้เส้นคาร์มันที่ความสูง ตามที่กำหนดโดยสหพันธ์กีฬาทางอากาศนานาชาติเป็นตัวแบ่งแยกระหว่างวงโคจรผ่านบรรยากาศกับวงโคจรต่ำของโลก แต่นิยามอย่างเช่นความสูง ที่กำหนดโดยสหรัฐก็ถูกใช้เช่นกัน วงโคจรเช่นดังกล่าวจะได้รับแรงต้านบรรยากาศมาก ทำให้เกิดการเสื่อมวิถีโคจรอย่างรวดเร็ว
ดาวเทียมบางส่วนนั้นอยู่ในวงโคจรผ่านบรรยากาศ โดยทั่วไปแล้วเกิดจากข้อขัดข้องในการส่งขึ้น ด้วยลักษณะของวงโคจรผ่านบรรยากาศที่ทำให้วัตถุในวิถีเกิดการเสื่อมวิถีโคจรอย่างรวดเร็ว จึงทำให้ประโยชน์ในการนำไปใช้มีจำกัด โดยมีตัวอย่างการใช้เช่นการทดสอบการกลับเข้าสู่ชั้นบรรยากาศของเครื่องบินอวกาศไอเอกซ์วี ซึ่งถูกส่งไปยังวงโคจรผ่านบรรยากาศที่มีจุดต่ำสุดที่ และจุดสูงสุดที่
ร็อคแมน ซีโร่ &amp; ZX ดับเบิลฮีโร่คอลเลกชัน

ร็อคแมน ซีโร่ & ZX ดับเบิลฮีโร่คอลเลกชัน (; โรมาจิ: "Rokkuman Zero & Zekusu Daburu Hīrō Korekushon"; : Rockman Zero & ZX Double Hero Collection) หรือ เมกาแมน ซ๊โร่ / ZX เลกาซีคอลเลกชัน (Mega Man Zero/ZX Legacy Collection) เป็นวิดีโอเกมที่นำ ร็อคแมนซีโร่ซีรีส์ และ ร็อคแมน ZX ซีรีส์ มารวมกัน วางจำหน่ายเมื่อวันที่ 25 กุมภาพันธ์ ค.ศ. 2020 สำหรับในประเทศสหรัฐอเมริกาและทวีปยุโรป และ 27 กุมภาพันธ์ ค.ศ. 2020 สำหรับในประเทศญี่ปุ่น
ทั้งนี้ถูกวางจำน่ายลงในแพล็ตฟอร์ม เพลย์สเตชัน 4, นินเท็นโด สวิตช์, Xbox One และ วินโดวส์ (Steam) ในรูปแบบดิจิทัลดาวน์โหลด ทั้งนี้รูปแบบแพ็คเกจถูกวางจำหน่ายเฉพาะ PS4 และ นินเท็นโด สวิตช์ เท่านั้น
รูปแบบเกม.
ตัวเกมสามารถเปลี่ยนภาษาได้ทั้งภาษาญี่ปุ่น และ ภาษาต่างประเทศ ซึ่งจะมีองค์ประกอบตั้งแต่เสียงพากย์และเอฟเฟกต์ และมีโหมดสำหรับผู้เล่นใหม่ชื่อว่า แคชชัวลซีนารีโอโหมด เพื่อให้ผู้เล่นฝึกและรับชมเนื้อหาของเกมได้ไวขึ้น นอกจากนี้ยังมี แอสซิสท์เซฟ ซึ่งเป็นจุดสำหรับเซฟเกมในแต่ละจุด นอกจากนี้มีระบบเพิ่มเติมคือ Z เชสเซอร์ เป็นการแข่งด้วยเวลาในการเคลียร์ด่าน
ร็อคแมนเอ็กเซ่ แอดวานด์คอลเลกชัน

ร็อคแมนเอ็กเซ่ แอดวานด์คอลเลกชัน (; โรมาจิ: "Rokkuman Eguze Adobansudo Korekushon"; : Rockman EXE Advanced Collection) หรือ เมกาแมน แบทเทิลเน็ตเวิร์ค เลกาซีคอลเลกชัน (Mega Man Battle Network Legacy Collection) เป็นวิดีโอเกมที่นำเกมชุดของ ร็อคแมนเอ็กเซ่ซีรีส์ มารวมกันโดยถูกแบ่งเป็น 2 ชุดด้วยกัน ประกอบด้วยชุดที่ 1 เป็นการรวบรวมเกม แบทเทิลเน็ตเวิร์ค ร็อคแมนเอ็กเซ่ จนถึง แบทเทิลเน็ตเวิร์ค ร็อคแมนเอ็กเซ่ 3 ส่วนชุดที่ 2 เป็นการรวบรวมเกม ร็อคแมนเอ็กเซ่ 4 จนถึง ร็อคแมนเอ็กเซ่ 6 ผลิตลงในแพล็ตฟอร์ม นินเท็นโด สวิตช์, เพลย์สเตชัน 4 และ วินโดวส์ (Steam) วางจำหน่ายเมื่อวันที่ 14 เมษายน ค.ศ. 2023
ภาพรวม.
"ร็อคแมนเอ็กเซ่ แอดวานด์คอลเลกชัน" ได้ถูกประกาศในคลิปเปิดตัวเกมใน Nintendo Direct Mini Software Maker Lineup 2022.6.28 เมื่อวันที่ 28 มิถุนายน ค.ศ. 2022
เป็นผลงานเกมชุดที่ 5 จากเกมรวมภาคของเกมชุดร็อคแมน นับจาก ร็อคแมน ซีโร่ & ZX ดับเบิลฮีโร่คอลเลกชัน และเป็นผลงานชุดแรกของร็อคแมนเอ็กเซ่
หน้าจอเมนูจำลองหน้าจอ PET และ ร็อคแมน ในรูปแบบโมเดล 3 มิติที่ถูกทำขึ้นมาใหม่ พร้อมทั้งมีเสียงพูดบทสนทนาและแสดงปฏิกิริยาต่างๆ ในส่วนเสียงพากย์นั้นได้นำนักพากย์ผู้ที่เคยให้เสียงพากย์ร็อคแมนจากฉบับอนิเมะซึ่งมี 3 ภาษาคือ ภาษาญี่ปุ่น (คิมุระ อากิโกะ), อังกฤษ (แอนดรู ฟรานซิส) และ จีนแมนดาริน (แครี หยาง)
สามารถต่อสู้และแลกเปลี่ยนให้กับผู้เล่นทั่วโลกผ่านการสื่อสารออนไลน์และมีเพียงเวอร์ชันสวิตช์เท่านั้นที่สามารถเชื่อมต่อกับเครื่องที่อยู่ใกล้กัน แต่ไม่สามารถเล่นข้ามแพล็ตฟอร์มกับรุ่นอื่นได้
สำหรับแบทเทิลชิปพิเศษจำนวนจำกัดจากงานอีเวนท์ของงาน จิเซย์ได เวิลด์ฮ็อบบี้แฟร์ ตั้งแต่ภาคแรกถึงภาค 6 ถูกบันทึกงานเกมนี้ ซึ่งแตกต่างกับ เวอร์ชันเวอร์ชัวลคอนโซลที่ลงใน Wii U ที่ไม่ได้ถูกบันทึกลง และในส่วนการ์ดดัดแปลง (改造カード) จากการ์ด e-รีดเดอร์ ที่ถูกใช้ตั้งแต่ ภาค 4 จนถึงภาค 6 ซึ่งมีการ์ดทั้งหมด 499 ใบถูกรวมอยู่ในเกมนี้ นอกจากแบทเทิลชิปพิเศษจำนวนจำกัดแล้ว การ์ดดัดแปลงที่แจกในงานต่างๆ เช่น งาน จิเซย์ได เวิลด์ฮ็อบบี้แฟร์ที่ผ่านมาและของรางวัลจากร้านค้ารวมอยู่ด้วย
รายชื่อเกมที่ถูกรวมบรรจุ.
ในรูปแบบดิจิทัลดาวน์โหลดถูกแบ่งออกเป็น 2 ชื่อและแยกกัน ในส่วนรูปแบบแพ็คเกจจะถูกบันทึกรวมกันในซอฟต์แวร์เดียวและเมื่อติดตั้งตัวเกม ข้อมูลเกมถูกแสดงผลเป็น 2 ส่วนเช่นเดียวกันกับเวอร์ชันดิจิทัลดาวน์โหลด
รูปแบบเกม.
ตัวเกมสามารถเลือกภาษาตัวเกมได้ด้วยการไปยังตั้งค่าภาษาตัวเกม ทั้งนี้ตัวเกมที่ถูกนำมาลงนั้นได้นำข้อมูลอ้างอิงจากเวอร์ชันต้นฉบับภาษาญี่ปุ่น และได้มีการแปลสำหรับเวอร์ชันต่างประเทศในส่วนฟังก์ชันพิเศษเฉพาะภาษาญี่ปุ่นที่เคยทำก่อนหน้านี้ รวมไปถึงเนื้อหาที่มีการครอสโอเวอร์จากเกมชุด โบคุระ โนะ ไทโย ของ โคนามิอีกด้วย
ในส่วนของผู้เล่นใหม่ได้เพิ่ม "บัสเตอร์ MAX โหมด" โดยการใช้งานนั้นค่ากระสุนร็อคบัสเตอร์ถูกเพิ่มค่าโจมตีเป็น 100 เท่า ทำให้สามารถต่อสู้ได้อย่างง่ายดาย (ไม่รวมในส่วนการใช้ชาร์จช็อต) อย่างไรก็ตาม บัสเตอร์ MAX โหมด ไม่สามารถใช้งานในการต่อสู้แบบเชื่อมต่อได้
โฮเทลแคลิฟอร์เนีย

โฮเทลแคลิฟอร์เนีย  เป็นเพลงไตเติลจากอัลบั้มโฮเทลแคลิฟอร์เนีย ของวงอีเกิลส์ วางจำหน่ายเป็นซิงเกิลเมื่อวันที่ 22 กุมภาพันธ์ ค.ศ. 1977 เครดิตการแต่งเพลงตกเป็นของดอน เฟลเดอร์ (ดนตรี), ดอน เฮนลีย์ และเกล็นน์ เฟรย์ (เนื้อเพลง) โจ วอลช์ คิดท่อน Arpeggio ของกีตาร์คู่ขึ้นมาในตอนจบเพลง แต่ไม่ได้รับเครดิตการเขียน การบันทึกเพลงมีเฮนลีย์ร้องนำและปิดท้ายด้วยการโซโล่กีตาร์ไฟฟ้าโดยวอลช์ และเฟลเดอร์ ซึ่งพวกเขาผลัดกันเล่นก่อนเงียบหายไป
ความสัมพันธ์ไทย–สิงคโปร์

ความสัมพันธ์ทวิภาคีระหว่างราชอาณาจักรไทยกับสาธารณรัฐสิงคโปร์ได้รับการสถาปนาใน ค.ศ. 1965 หลังสิงคโปร์เป็นเอกราช ทั้งสองประเทศเป็นผู้ร่วมก่อตั้งอาเซียน
ประวัติ.
สยามกับสิงคโปร์เริ่มต้นความสัมพันธ์ทางการค้าก่อนการจัดตั้งประเทศสิงคโปร์โดยสแตมฟอร์ด แรฟเฟิลส์ ณ เวลานั้น พ่อค้าชาวสยามเชื้อสายจีนบางส่วนลงไปทำการค้าที่สิงคโปร์ ใน ค.ศ. 1871 พระบาทสมเด็จพระจุลจอมเกล้าเจ้าอยู่หัวแห่งสยามเสด็จประพาสสิงคโปร์ และเป็นครั้งแรกที่พระมหากษัตริย์ไทยเสด็จประพาสต่างประเทศ ขณะเยี่ยมชมนั้น พระองค์พระราชทานรูปปั้นช้างให้สิงคโปร์ ซึ่งปัจจุบันยังคงยืนตระหง่านนอกอาคารรัฐสภาเก่า
ใน ค.ศ. 1965 ประเทศไทยได้สถาปนาความสัมพันธ์ทางการทูตกับสิงคโปร์ที่พึ่งได้รับเอกราชจากประเทศมาเลเซีย จากนั้นใน ค.ศ. 1967 ทั้งสองประเทศ ร่วมกับมาเลเซีย อินโดนีเซีย และฟิลิปปินส์ ร่วมกันจัดตั้งสมาคมประชาชาติแห่งเอเชียตะวันออกเฉียงใต้ ต่อมาใน ค.ศ. 1978 เมื่อเกิดสงครามกัมพูชา–เวียดนาม สิงคโปร์สนับสนุนการกระทำของไทยต่อกัมพูชา ต่อมาใน ค.ศ. 1997 ทั้งสองประเทศได้สถาปนาความสัมพันธ์แบบ "ยกระดับหุ้นส่วน" จากนั้นใน ค.ศ. 2005 เซลลัปปัน รามนาทัน ประธานาธิบดีสิงคโปร์ เดินทางมายังประเทศไทย ทำให้เป็นประธานาธิบดีสิงคโปร์คนแรกที่เดินทางมายังประเทศไทย
ในเดือนสิงหาคม ค.ศ. 2015 ธนะศักดิ์ ปฏิมาประกร รองนายกรัฐมนตรีและรัฐมนตรีว่าการกระทรวงการต่างประเทศในเวลานั้น เดินทางมายังสิงคโปร์และพบกับลี เซียนลุง นายกรัฐมนตรีสิงคโปร์ ผู้นำทั้งสองประเทศยืนยันความสัมพันธ์อันยาวนานและดีเยี่ยมระหว่างไทยกับสิงคโปร์ ในช่วงการเยือนของธนะศักดิ์นั้น เขาก็ได้พบกับ K. Shanmugam รัฐมนตรีว่าการกระทรวงการต่างประเทศของสิงคโปร์ เนื่องในกิจกรรมรำลึกการสถาปนาความสัมพันธ์ทางการทูตระหว่างสองประเทศ และกระชับความสัมพันธ์ระหว่างสองประเทศ
ทหาร.
ทั้งสองประเทศมีความสัมพันธ์ด้านการป้องกันอย่างใกล้ชิด โดยมีการส่งบุคลากรเข้ารับการฝึกข้ามประเทศอย่างสม่ำเสมอ และจัดการฝึกซ้อมประจำปีระหว่างกองทัพไทยกับกองทัพสิงคโปร์หลายครั้ง
กำนัน

กำนัน เป็นตำแหน่งในระบบการปกครองส่วนท้องถิ่นของประเทศไทย โดยกำนันไม่จัดเป็นข้าราชการเเต่เป็นเจ้าพนักงานฝ่ายปกครองกระทรวงมหาดไทย ทำหน้าที่รักษาความสงบเรียบร้อยในระดับตำบล
ตำแหน่งกำนันเริ่มต้นขึ้นพร้อมกับการปฏิรูปการปกครองแบบมณฑลเทศาภิบาลในปี พ.ศ. 2435 กำนันมาจากการเลือกตั้ง โดยผู้ใหญ่บ้านที่ได้รับคะแนนสูงสุดจะได้รับการแต่งตั้งเป็นกำนัน เดิมเป็นตำแหน่งตลอดชีพแต่ปัจจุบันมีการแก้ไขกฎหมายให้ดำรงตำแหน่ง 5 ปี หน้าที่หลักของกำนันคือการนำนโยบายของผู้บริหารระดับสูงมาปฏิบัติและดูแลรักษาความสงบเรียบร้อยเพื่อให้ประชาชนปลอดภัยและเป็นตัวแทนของประชาชนในการติดต่อราชการ
ด้วยพระราชบัญญัติสภาตำบลและองค์การบริหารส่วนตำบล พ.ศ. 2537 กำหนดให้ตำบลมีบทบาทในการกำหนดนโยบายท้องถิ่น
โอเอ็มจี

โอเอ็มจี  เป็นซิงเกิลอัลบั้มชุดแรกของเกิร์ลกรุปเกาหลีใต้ นิวจีนส์ ออกจำหน่ายโดย ADOR ซึ่งเป็นบริษัทในเครือของไฮบ์คอร์ปอเรชัน เมื่อวันที่ 2 มกราคม ค.ศ. 2023 มีเพลงทั้งหมดสองเพลง ได้แก่ ซิงเกิลนำในชื่อเดียวกัน และ "Ditto" ซึ่งได้รับเผยแพร่ก่อนเมื่อวันที่ 19 ธันวาคม ค.ศ. 2022
ด้วยรักและหักหลัง

ด้วยรักและหักหลัง (อังกฤษ: P.S. I Hate You) เป็นละครโทรทัศน์ไทย ที่สร้างจากนิยายเรื่อง "วงกตดอกไม้" โดย ใบสน ออกอากาศทางช่องจีเอ็มเอ็มทีวีและย้อนหลังทางวิว ทุกวันจันทร์ - อังคาร เวลา 20:30 น. นำแสดงโดย ณิชาภัทร ฉัตรชัยพลรัตน์, พลอยชมพู ศุภทรัพย์, ชญานิษฐ์ ชาญสง่าเวช, ยงวรี อนิลบล, สรัลชนา อภิสมัยมงคล และจุฑาพิชญ์ อินทร์จันทร์
เรียวโกะ โอโนะ

เรียวโกะ โอโนะ (<ruby>小野 涼子<rt>おの りょうこ</rt></ruby>, 22 มิถุนายน 1977 -) เป็นนักพากย์และนักแสดงละครเวทีชาวญี่ปุ่นเกิดที่จังหวัดคานางาวะ ส่วนสูง 169 ซม. เคยสังกัดเมาซูโปรโมชัน ปัจจุบันไม่ได้สังกัดสำนักงานนักพากย์ใด
ชื่อเรียวโกะ โอโนะเป็นชื่อจริง และเป็นชื่อในวงการที่ใช้เมื่อพากย์อนิเมะ แต่เมื่อพากย์เกมจะใช้ชื่อในวงการว่า นาซึนะ โกเงียว (五行 なずな) หรือ ริกกะ คิตามิ (北見 六花)
ยูกิ โอโนะ

ยูกิ โอโนะ (<ruby>小野 友樹<rt>おの ゆうき</rt></ruby>,22 มิถุนายน ค.ศ. 1984 –) เป็นนักพากย์และนักร้องชายชาวญี่ปุ่น เกิดที่นครชิซูโอกะ จังหวัดชิซูโอกะ จบการศึกษาจากมหาวิทยาลัยวาเซดะ ส่วนสูง 167 ซม.
ผีชีวะ วิกฤตเกาะมรณะ

ผีชีวะ วิกฤตเกาะมรณะ (Resident Evil: Death Island) เป็นภาพยนตร์ แอ็กชัน สยองขวัญ แอคชั่นคอมพิวเตอร์ สำหรับผู้ใหญ่ ของญี่ปุ่นที่มีฉากอยู่ในจักรวาลเดียวกับวิดีโอเกม เรซิเดนต์อีวิล เป็นภาคที่ห้าและภาคที่สี่ใน ซีรีส์อนิเมชั่น เรซิเดนต์อีวิล (ภาพยนตร์ชุด) ต่อจาก "ผีชีวะ ล้างบางเชื้อคลั่ง" (Resident Evil: Vendetta) ในปี 2017 ทำหน้าที่เป็นภาคต่อโดยตรงของภาพยนตร์ และ "ผีชีวะ มหันตภัยไวรัสมืด" ("Resident Evil: Infinite Darkness)" แบบมินิซีรีส์ในปี 2021 จะออกฉายในญี่ปุ่นวันที่ 7 กรกฏาคม ปี 2023 โดย นักพากย์จากชุดภาพยนตร์ภาคก่อนหน้ากลับมา ในขณะที่สมทบด้วย นิโคล ทอมพ์กินส์ และ สเตฟานี ปานิเซลโลในบท จิล วาเลนไทน์ และ แคลร์ เรดฟิลด์
ในประเทศไทย เมเจอร์ พิคเจอร์ และ โอเด็กซ์ นำเข้าฉายวันที่ 29 มิถุนายนแบบจำกัดโรงฉาย เฉพาะโรงภาพยนตร์เมเจอร์ ซีนิเพล็กซ์ ขณะที่แบบโฮมเอนเตอร์เทนเมนต์ ผู้จัดจำหน่ายคือบูมเมอร์แรง
เรื่องย่อ.
"ลีออน เอส. เคนเนดี้ เจ้าหน้าที่หน่วย Division of Security Operations ต้องทำภารกิจช่วยเหลือ ด็อกเตอร์อันโตนิโอ เทย์เลอร์ จากการถูกลักพาตัว โดยมีหญิงสาวลึกลับคนหนึ่งพยายามที่จะขัดขวางเขา ในขณะเดียวกันกับที่ คริส เรดฟิลด์ เจ้าหน้าที่หน่วย Bioterrorism Security Assessment Alliance กำลังอยู่ในระหว่างการสืบสวนการแพร่กระกายของเชื้อซอมบี้ในซานฟรานซิสโก ที่ซึ่งไม่สามารถตามหาต้นตอของการติดเชื้อดังกล่าวได้ สิ่งเดียวที่เหยื่อทุกคนล้วนมีเหมือนกันก็คือ ก่อนหน้านี้พวกเขาและเธอได้ไปเยือนเกาะอัลคาทราซมา ด้วยเบาะแสดังกล่าว คริส และทีมของเขาจึงเดินทางไปที่เกาะแห่งนั้น ที่ซึ่งความสยองครั้งใหม่รอพวกเขาและเธออยู่" 
การผลิตและการเปิดตัว.
ในวันที่ 2 กุมภาพันธ์ 2023 ภาพยนตร์เรื่องนี้ได้รับการประกาศโดยโซนี่พิคเจอร์สเอ็นเตอร์เทนเมนต์ โดย "IGN" ได้โพสต์ตัวอย่างพิเศษสำหรับภาพยนตร์เรื่องนี้ "IGN" รายงานว่าภาพยนตร์เรื่องนี้จะฉายในฤดูร้อนปี 2023 วันที่ 7 กรกฏาคม กำกับโดย เออิจิโร ฮาสุมิ และเขียนบทโดย มาโคโตะ ฟุคุมิ โซนี่พิคเจอร์สเอ็นเตอร์เทนเมนต์ จะจัดจำหน่ายภาพยนตร์ทั่วโลก ยกเว้นประเทศญี่ปุ่น ในประเทศไทย ฉายแบบจำกัดโรงเฉพาะเมเจอร์ ซีนิเพล็กซ์ โดย เมเจอร์ พิกเจอร์ และ โอเด็กซ์ วันที่ 29 มิถุนายน และแบบวิดีทัศน์โฮมเอนเตอร์เทนเมนต์ จัดจำหน่ายผ่านบูมเมอร์แรง วันที่ 2 สิงหาคม
เกเกฟลิปน็อต

เกวีน เฌอมีน ([kevin ʒəmin]; เกิดวันที่ 14 เมษายน ค.ศ. 1992) เป็นที่รู้จักในโลกออนไลน์ในชื่อ เกเกฟลิปน็อต  หรือสั้น ๆ ว่า เกเก  เป็นศิลปินและนักวาดภาพแอนิเมชันชาวฝรั่งเศส เขาเป็นที่รู้จักจากผลงานที่สร้างด้วยการใช้ซอฟต์แวร์ฟลิปโน้ตสตูดิโอสำหรับคอนโซลพกพา นินเท็นโด ดีเอสไอและนินเท็นโด 3ดีเอส
ชีวิตช่วงต้นและการศึกษา.
เฌอมีนเกิดที่อานมัส จังหวัดโอต-ซาวัว ประเทศฝรั่งเศส เขาเข้าเรียนในโรงเรียนเอมีล โกล ที่ลียงใน ค.ศ. 2013 และจบการศึกษาระดับปริญญาสาขาแอนิเมชันใน ค.ศ. 2016
อาชีพ.
หลังวาดภาพด้วยวิธีดั้งเดิมมาระยะหนึ่ง เฌอมีนค้นพบฟลิปโน้ตสตูดิโอในเดือนกันยายน ค.ศ. 2009 และได้รับแรงบันดาลใจจากการ์ตูนยุคคริสต์ทศวรรษ 1930 โดยเฉพาะผลงานของเท็กซ์ เอเวอรี 
ตัวอย่างสองผลงานจากผลงานทั้งหมดของเขาสองได้แก่ แอนิเมชันล้อสตีเว่น ยูนิเวิร์สที่มีชื่อว่า "Steven Pigeon Universe" และแอนิเมชันที่แสดงนกพิราบที่เหมือนมนุษย์ (รูปร่างเหมือนนกกีวี) เต้นในเพลงแคนแคน 
แอนิเมชันของเฌอมีนได้รับการแสดงในฉากจบของตอนหนึ่งในป๊อป ทีม อีพิค
ยูทูบมิวสิก

ยูทูบมิวสิก  เป็นบริการสตรีมมิงเพลงออนไลน์ช่วยให้ผู้ใช้สามารถเรียกดูมิวสิกวิดีโอและเพลงของยูทูบ ตามความสนใจ รวมทั้งประเภท เพลย์ลิสต์ และวิดีโอที่แนะนำ เปิดตัวเมื่อวันที่ 12 พฤศจิกายน 2015 ที่พัฒนาโดยยูทูบ ซึ่งเป็นบริษัทในเครือของกูเกิล "ยูทูบมิวสิก" มีบริการแบบฟรีเมียมซึ่งเปิดใช้งานการเล่นแบบไม่มีโฆษณา เล่นพื้นหลังแบบเสียงเท่านั้น และดาวน์โหลดเพลงสำหรับเล่นแบบออฟไลน์ได้
ประเทศที่สามารถใช้งานได้.
ประเทศและดินแดนที่สามารถใช้งานได้มีอยู่ 101 แห่ง ได้แก่ อเมริกันซามัว อาร์เจนตินา อารูบา ออสเตรเลีย ออสเตรีย บาห์เรน เบลารุส เบลเยียม เบลีซ เบอร์มิวดา โบลิเวีย บอสเนียและเฮอร์เซโกวีนา บราซิล หมู่เกาะบริติชเวอร์จิน บัลแกเรีย แคนาดา หมู่เกาะเคย์แมน ชิลี โคลอมเบีย คอสตาริกา โครเอเชีย ไซปรัส เช็กเกีย เดนมาร์ก สาธารณรัฐโดมินิกัน เอกวาดอร์ อียิปต์ เอลซัลวาดอร์ เอสโตเนีย ฟินแลนด์ ฝรั่งเศส เฟรนช์เกียนา เฟรนช์พอลินีเชีย เยอรมนี กรีซ กัวเดอลุป กวม กัวเตมาลา ฮอนดูรัส ฮ่องกง ฮังการี ไอซ์แลนด์ อินเดีย อินโดนีเซีย ไอร์แลนด์ อิสราเอล อิตาลี ญี่ปุ่น คูเวต ลัตเวีย เลบานอน ลีชเทินชไตน์ ลิทัวเนีย ลักเซมเบิร์ก มาเลเซีย มอลตา เม็กซิโก เนเธอร์แลนด์ นิวซีแลนด์ นิการากัว ไนจีเรีย มาซิโดเนียเหนือ หมู่เกาะนอร์เทิร์นมาเรียนา นอร์เวย์ โอมาน ปานามา ปาปัวนิวกินี ปารากวัย เปรู ฟิลิปปินส์ โปแลนด์ โปรตุเกส ปวยร์โตรีโก กาตาร์ โรมาเนีย รัสเซีย รวันดา ซามัว ซาอุดีอาระเบีย เซอร์เบีย สิงคโปร์ สโลวาเกีย สโลวีเนีย แอฟริกาใต้ เกาหลีใต้ สเปน สวีเดน สวิตเซอร์แลนด์ ไต้หวัน ไทย ตุรกี หมู่เกาะเติกส์และเคคอส ยูเครน สหรัฐอาหรับเอมิเรตส์ สหราชอาณาจักร สหรัฐ หมู่เกาะเวอร์จินของสหรัฐ อุรุกวัย เวเนซุเอลา และเวียดนาม
คันนูชิ

คันนูชิ (; โรมาจิ: "kannushi"; #เปลี่ยนทาง) หรือ ชินโชกุ (; โรมาจิ: "shinshoku"; #เปลี่ยนทาง) คือผู้รับผิดชอบและดูแลรักษาศาลเจ้าชินโต  เป็นผู้นำการปฏิบัติบูชาเทพเจ้า หรือที่เรียกว่า "คามิ"  นอกจากนี้ยังมีนักบวชหญิงเรียกว่า มิโกะ  ทำหน้าที่รับใช้เทพเจ้าและคอยช่วยเหลือคันนูชิในศาลเจ้าเช่นกัน
ประวัติ.
เดิมคันนูชิทำหน้าที่เป็นสื่อกลางระหว่างคามิกับมนุษย์ แล้วถ่ายทอดเจตจำนงของเทพเจ้าสู่มนุษย์ทั่วไป คันนูชิจึงมีสถานะเป็นบุคคลศักดิ์สิทธิ์ ด้วยสามารถประกอบพิธีกรรมให้บริสุทธิ์ได้ตามความเชื่อ และมีความหมายเทียบเท่ากับคำว่า "ชินโชกุ" ซึ่งแปลว่าชายผู้ทำงานและประกอบพิธีในศาลเจ้า
ในอดีตมีความทับซ้อนกันระหว่างการเมืองกับศาสนา ผู้นำตระกูลจึงทำหน้าที่เป็นผู้นำศาสนาของกลุ่มตระกูลตนเองได้ หรืออาจจะตั้งใครสักคนมาเป็นแทนก็ได้ ใน "โคจิกิ" (ค.ศ. 680) และ "นิฮงโชกิ" (ค.ศ. 720) ซึ่งเป็นเอกสารสำคัญของชินโต ระบุว่าได้แยกออกมาเป็นคันนูชิมาทำหน้าที่บูชาเทพเจ้าโดยเฉพาะ จักรพรรดินีจิงงู และจักรพรรดิซูจิง เคยทำหน้าที่เป็นคันนูชิด้วย
ลักษณะ.
ผู้ที่จะเป็นคันนูชิต้องเข้าศึกษามหาวิทยาลัยที่ได้รับการรับรองคุณสมบัติจากสมาคมศาลเจ้าชินโต  เสียก่อน มีมหาวิทยาลัยที่เปิดสอน ได้แก่ มหาวิทยาลัยโคกูงากูอิงในโตเกียว หรือมหาวิทยาลัยโคงักกังในเมืองอิเซะ หากไม่ศึกษาต่อในมหาวิทยาลัยก็ต้องสอบให้ผ่านคุณสมบัติจึงได้รับการรับรองจากสมาคม คันนูชิมีหลายระดับ ได้แก่ "โอคันนูชิ"  "โซคันนูชิ"  และ "กงคันนูชิ"  อยู่ร่วมศาลเจ้าเดียวกัน สตรีสามารถเป็นคันนูชิได้ และภรรยาม่ายของคันนูชิก็สามารถสืบทอดตำแหน่งของสามีในศาลเจ้าได้เช่นกัน โดยคันนูชิจะมีมิโกะคอยสนับสนุนในการประกอบพิธีกรรมทางศาสนาต่าง ๆ ซึ่งมิโกะส่วนใหญ่ล้วนมีความเกี่ยวข้องกับศาล เช่น เป็นลูกสาวหรือเป็นญาติกับคันนูชิเอง
คันนูชิสามารถสมรสได้ ส่วนใหญ่แล้วลูก ๆ ของพวกเขาก็จะสืบตำแหน่งต่อจากบิดา แม้ตามกฎหมายจะไม่ได้บังคับเรื่องให้ผู้สืบสันดานสืบทอดตำแหน่งแล้ว แต่ศาลเจ้าหลายแห่งยังคงปฏิบัติตามธรรมเนียมนี้ต่อไป
การแต่งกายและอุปกรณ์.
คันนูชิมีเครื่องแต่งกาย เช่น ชุดโจเอะ เอโบชิ และคาริงินุ โดยชั้นของคันนูชิจะแบ่งตามสีของกางเกงฮากามะ แบ่งเป็น ชั้นพิเศษสวมสีขาวลาย ชั้นที่หนึ่งสีม่วงลายเข้ม ชั้นที่สองบนสีม่วงลายจาง ชั้นที่สองสีม่วง และชั้นที่สามสีเขียวอมฟ้า อย่างไรก็ตามชุดเหล่านี้ไม่ได้มีนัยสำคัญด้านพิธีกรรมทางศาสนาแต่อย่างใด หากแต่เป็นชุดที่เคยใช้ในราชสำนักมาก่อน อันสื่อให้เห็นถึงความใกล้ชิดกันระหว่างจักรพรรดิกับลัทธิบูชาเทพเจ้า ส่วนอุปกรณ์อื่น ๆ ที่คันนูชิใช้ในพิธีกรรมทางศาสนา ได้แก่ "ชากุ" (หรือฮู่) และ "โอนูซะ" ไม้กระบองศักดิ์สิทธิ์ที่ประดับด้วยริ้วกระดาษที่เรียกว่า "ชิเดะ"
ยูฟ่ายูโรปาลีก นัดชิงชนะเลิศ 2023

ยูฟ่ายูโรปาลีก นัดชิงชนะเลิศ 2023 จะเป็นนัดชิงชนะเลิศของยูฟ่ายูโรปาลีก ฤดูกาล 2022–23 ซึ่งเป็นฤดูกาลที่ 52 ของการแข่งขันฟุตบอลสโมสรยุโรประดับที่สองที่จัดการแข่งขันในยูฟ่า และเป็นฤดูกาลที่ 14 นับตั้งแต่ได้รับการเปลี่ยนชื่อจากยูฟ่าคัพ เป็นยูฟ่ายูโรปาลีก โดยจะแข่งขันที่ปุชกาชออเรนอ ในบูดาเปสต์ ประเทศฮังการี ในวันที่ 31 พฤษภาคม ค.ศ. 2023 เนื่องจากการระบาดทั่วของโควิด-19 ทำให้เกิดการย้ายสนามแข่งขันนัดชิงชนะเลิศ ในปี ค.ศ. 2020 ทำให้กำหนดการเป็นเจ้าภาพรอบชิงชนะเลิศในครั้งต่อไปถูกเลื่อนลำดับออกไปหนึ่งปี ทำให้บูดาเปสต์ได้จัดการแข่งขันในปีนี้
ทีมชนะเลิศจะได้รับสิทธิ์ในการลงเล่น กับทีมชนะเลิศยูฟ่าแชมเปียนส์ลีก ฤดูกาล 2022–23 ในยูฟ่าซูเปอร์คัพ 2023
ทีม.
"การแข่งขันในช่วงก่อนปี ค.ศ. 2009 ใช้นามว่า ยูฟ่าคัพ ก่อนที่นับตั้งแต่ปี ค.ศ. 2010 จะใช้นามว่า ยูฟ่ายูโรปาลีก"
เส้นทางสู่นัดชิงชนะเลิศ.
"หมายเหตุ: ในตารางทั้งหมดด้านล่างนี้ ผลการแข่งขันของทีมที่เข้าชิงชนะเลิศจะขึ้นต้นก่อน (H: เหย้า; A: เยือน)"
นัด.
รายละเอียด.
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
<onlyinclude></onlyinclude>
สถิติ.
<templatestyles src="Col-begin/styles.css"/>
บันทึก.
<templatestyles src="Reflist/styles.css" />
อิตาโกะ

อิตาโกะ  บ้างเรียก อิจิโกะ  หรือ โองามิซามะ  คือผู้หญิงตาบอดที่ได้รับการฝึกฝน จนสามารถเป็นสื่อเพื่อติดต่อกับโลกวิญญาณตามความเชื่อญี่ปุ่น โดยก่อนที่จะได้รับการยอมรับว่าพวกเธอสามารถติดต่อกับคามิหรือวิญญาณจากผู้วายชนม์ พวกเธอต้องบำเพ็ญพรตขั้นอุกฤษฎ์เสียก่อน โดยอิตาโกะจะประกอบพิธีกรรมที่เกี่ยวข้องกับการสื่อสารกับคนตาย การทำนายทายทัก#เปลี่ยนทาง แต่ปัจจุบันการประกอบพิธีกรรมดังกล่าวเริ่มลดน้อยลงไป เพราะ พ.ศ. 2556 มีอิตาโกะทั่วประเทศญี่ปุ่นเพียง 20 คน ซึ่งแต่ละคนล้วนมีอายุมากกว่า 40 ปีเป็นต้นไป
ประเพณีการฝึกฝนอิตาโกะจะกระทำตั้งแต่อายุยังน้อย มีการฝึกแช่น้ำที่ใส่น้ำแข็งหลายร้อยถังราววันสองวัน การฝึกฝนเป็นอิตาโกะใช้ระยะเวลาสามปี มีการท่องจำบทเพลงและพระสูตรของศาสนาพุทธ กระทั่งในช่วงท้ายของการฝึกฝน จะมีพิธีสมรสระหว่างอิตาโกะกับเทวดาประจำตัว และต้องบูชาอจละ หรือฟูโดเมียวโอ 
 ซึ่งเป็นเทพในศาสนาพุทธ 
นักวิชาการให้ข้อมูลว่า ชาวญี่ปุ่นมีความเชื่อว่าคนตาบอดมีความเกี่ยวข้องกับพลังงานเหนือธรรมชาติมายาวนาน และเป็นแนวทางที่คนตาบอดจะได้พึ่งพาตนเอง ท่ามกลางข้อจำกัดที่มีอยู่มากมายในสมัยโบราณ#เปลี่ยนทาง ด้วยเหตุนี้ หลายครอบครัวจึงส่งลูกหลานที่พิการทางการมองเห็นไปฝึกฝนเป็นอิตาโกะ#เปลี่ยนทาง กระทั่งต้นยุคเมจิจึงมีการห้ามการฝึกอิตาโกะอย่างเด็ดขาด#เปลี่ยนทาง 
ปัจจุบันอิตาโกะจะร่วมกันประกอบพิธีกรรมที่ภูเขาโอโซเระ จังหวัดอาโอโมริ ท่ามกลางนักท่องเที่ยวหลายพันคน ในพิธีอิตาโกะทำการสื่อสารกับดวงวิญญาณของผู้เสียชีวิตเมื่อไม่นานมานี้ รวมไปถึงดวงวิญญาณของเด็กที่ถูกทำแท้ง หรือทารกตายคลอดด้วย#เปลี่ยนทาง
ยูฟ่ายูโรปาคอนเฟอเรนซ์ลีก นัดชิงชนะเลิศ 2023

ยูฟ่ายูโรปาคอนเฟอเรนซ์ลีก นัดชิงชนะเลิศ 2023 จะเป็นนัดชิงชนะเลิศของยูฟ่ายูโรปาคอนเฟอเรนซ์ลีก ฤดูกาล 2022–23 ซึ่งเป็นฤดูกาลที่ 2 ของการแข่งขันฟุตบอลสโมสรยุโรประดับที่สามที่จัดการแข่งขันในยูฟ่า โดยจะแข่งขันที่ฟอร์ทูนาอารีนา ในปราก สาธารณรัฐเช็ก ในวันที่ 7 มิถุนายน ค.ศ. 2023
ทีมชนะเลิศจะได้รับสิทธิ์ในการผ่านเข้าสู่รอบแบ่งกลุ่มยูฟ่ายูโรปาลีก ฤดูกาล 2023–24 เว้นเสียแต่ว่าพวกเขาได้รับสิทธิ์ในการผ่านเข้าสู่แชมเปียนส์ลีก หรือยูโรปาลีกอยู่แล้ว ผ่านผลงานในลีกของพวกเขา
เส้นทางสู่นัดชิงชนะเลิศ.
"หมายเหตุ: ในตารางด้านล่างนี้, ผลการแข่งขันของผู้เข้าชิงชนะเลิศจะได้รับเป็นชื่อแรก (H: เหย้า; A: เยือน)."
นัด.
รายละเอียด.
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
<onlyinclude></onlyinclude>
บันทึก.
<templatestyles src="Reflist/styles.css" />
เรย์ คลีเมนซ์

เรย์มอนด์ นีล คลีเมนซ์ (5 สิงหาคม 1948 - 15 พฤศจิกายน 2020) เป็นผู้รักษาประตูทีมชาติอังกฤษและเป็นส่วนหนึ่งของทีมลิเวอร์พูลในช่วงคริสต์ทศวรรษที่ 1970 และต้นคริสต์ทศวรรษที่ 1980 เขาเป็น 1 ในผู้เล่นไม่กี่คนที่ลงเล่นมากกว่า 1,000 นัดในระดับอาชีพ และครองสถิติการเก็บคลีนชีตมากที่สุดในประวัติศาสตร์ฟุตบอล (460 นัด) คว้าแชมป์ยูโรเปียนคัพ 3 สมัย, แชมป์ลีก 5 สมัย, ยูโรเปียนซูเปอร์คัพ 2 สมัย, ยูฟ่าคัพ 1 สมัย, เอฟเอคัพ 1 สมัย และลีกคัพ 1 สมัยกับลิเวอร์พูล การลงเล่นครั้งสุดท้ายกับสโมสรคือชัยชนะในยูโรเปียนคัพ รอบชิงชนะเลิศ 1981 ในปี ค.ศ. 1981 หลังจากออกจากลิเวอร์พูล คลีเมนซ์ย้ายไปทอตนัมฮอตสเปอร์ คว้าแชมป์ยูฟ่า คัพ เอฟเอคัพ และแชริตีชีลด์ร่วมกับพวกเขา ก่อนจะแขวนถุงมือในปี ค.ศ. 1988
หลังจากคุมทีมในช่วงสั้น ๆ ในฐานะผู้จัดการร่วมที่ทอตนัม (ร่วมกับดั๊ก ลิเวอร์มอร์) และผู้จัดการคนเดียวที่บาร์เน็ตในช่วงครึ่งแรกของคริสต์ทศวรรษที่ 90 เขาทำหน้าที่หัวหน้าทีมพัฒนาของเอฟเอ โดยดูแลการพัฒนาผู้เล่นเยาวชนทีมชาติอังกฤษตั้งแต่ระดับ U-16 ถึง U-21 โดยเคยเป็นส่วนหนึ่งของทีมงานเบื้องหลังของทีมชาติอังกฤษชุดใหญ่
เตียวจี๋

เตียวจี๋ หรือชื่อในภาษาจีนกลางว่า เจ้า จือ  ชื่อรอง เต๋อตู้ (德度) เป็นขุนนางของง่อก๊กในยุคสามก๊ก
ประวัติ.
เตียวจี๋เป็นชาวเมืองลำหยง (ปัจจุบันคือเมืองหนานหยาง มณฑลเหอหนาน) เป็นมีผู้ความรู้และมีไหวพริบปฏิภาณ 
ในปี ค.ศ. 221 เมื่อซุนกวนขึ้นเป็นเงาอ๋อง (吳王 "อู๋หวัง") ได้แต่งตั้งให้เตียวจี๋เป็นจงต้าฟู (中大夫) และส่งไปเป็นทูตไปยังวุยก๊ก จักรพรรดิโจผีแห่งวุยก๊กปฏิบัติต่อเตียวจี๋อย่างให้เกียรติและตรัสถามเตียวจี๋ว่า "เงาอ๋องมีความรู้สิ่งใดบ้าง" เตียวจี๋ทูลตอบว่า "เงาอ๋องมีเรือรบในแม่น้ำนับหมื่นลำ ทหารสวมเกราะร้อยหมื่น ช่วงใช้ผู้มีคุณธรรมและความสามารถ มีปณิธานและกลยุทธ์ เมื่อมีเวลาว่างจะอ่านตำราศึกษาประวัติศาสตร์ เลือกใช้แนวคิดหลัก ไม่เหมือนเหล่าบัณฑิตที่พลิกตำราหาข้อความมาใช้พูดเท่านั้น" โจผีตรัสถามว่า "สามารถพิชิตง่อก๊กได้หรือไม่" เตียวจี๋ทูลตอบว่า: "รัฐใหญ่มีทหารที่จะพิชิต และรัฐเล็กมีการป้องกันที่มั่นคง" โจผีตรัสถามอีก "ง่อก๊กกลัววุยก๊กหรือไม่" เตียวจี๋ทูลตอบว่า "มีทหารสวมเกราะร้อยหมื่น แม่น้ำแยงซีและฮั่นซุย (漢水 "ฮั่นสุ่ย") เป็นคูเมือง มีอะไรต้องกลัว" โจผีตรัสถามว่า "ในง่อก๊กมีคนเช่นท่านกี่คน" เตียวจี๋ทูลตอบว่า "คนที่ฉลาดและความสามารถเป็นพิเศษมีแปดสิบถึงเก้าสิบคน คนที่มีความสามารถเทียบเท่ากระหม่อมมีจำนวนนับไม่ถ้วน" 
เตียวจี๋เดินทางขึ้นเหนือหลายครั้ง และทางวุยก๊กก็นับถือเตียวจี๋อย่างมาก เมื่อซุนกวนทราบเรื่องนี้ จึงให้รางวัลแก่เตียวจี๋และตั้งให้เป็นฉีตูเว่ย์ (騎都尉) เตียวจี๋เสนอว่า "พิจารณาแล้วเห็นว่าวุยก๊กทางตอนเหนือท้ายที่สุดคงไม่อาจปฏิบัติตามสัญญาพันธมิตรได้ ในแผนการของขณะนี้ก็คือสำนักของต๋องง่อเราสืบทอดอำนาจสี่ร้อยปีของราชวงศ์ฮั่น เพื่อสนองต่อชะตาของภาคอาคเนย์ เราควรเปลี่ยนชื่อศักราช สนองตอบฟ้าคล้อยตามราษฎร" ซุนกวนทำตามข้อเสนอของเตียวจี๋และเปลี่ยนชื่อศักราชเป็นหฺวางหวู่
คำวิจารณ์.
"เปี้ยนหวังลุ่น" ของลู่ จี : "ยอดนักการทูตคือเตียวจี๋และเฉิ่น เหิง ใช้ความฉลาดสู่การมีชื่อเสียงยืนยาว"
อังตอนียู ดึ อาเบรว

อังตอนียู ดึ อาเบรว (ประมาณ ค.ศ. 1480 – ประมาณ ค.ศ. 1514) เป็นนักเดินเรือและนายทหารเรือชาวโปรตุเกสในคริสต์ศตวรรษที่ 16 ตามคำสั่งของอาฟงซู ดึ อัลบูแกร์กึ อาเบรวเข้าร่วมการพิชิตฮอร์มุซใน ค.ศ. 1507 และการพิชิตมะละกาใน ค.ศ. 1511 ที่ซึ่งเขาได้รับบาดเจ็บสาหัส อาเบรวออกเดินทางจากมะละกาในเดือนพฤศจิกายน ค.ศ. 1511 พร้อมเรือ 4 ลำ ในการเดินทางสำรวจไปยัง "หมู่เกาะเครื่องเทศ" แห่งมาลูกู และนำคณะสำรวจชาวยุโรปชุดแรกไปถึงติมอร์และหมู่เกาะบันดาในอินโดนีเซียใน ค.ศ. 1512
อาเบรวเกิดประมาณคริสต์ทศวรรษ 1480 ที่มาเดรา เป็นบุตรชายของขุนนางฌูเวา ฟือร์นังดึช ดึ อังดราดึ หลังจากรับราชการในโมร็อกโก เขาออกรบในอินเดียและทะเลแดงตามคำสั่งของอาฟงซู ดึ อัลบูแกร์กึ ในวันที่ 25 กรกฎาคม ค.ศ. 1511 ระหว่างการพิชิตมะละกา อาเบรวนำเรือสำเภาจีนล่องไปตามแม่น้ำมะละกาในช่วงที่น้ำขึ้น ทำให้กองเรือโปรตุเกสยกพลขึ้นบกและยึดครองเมืองได้ในเดือนสิงหาคม เขาถูกกระสุนปืนคาบศิลายิงเข้าบริเวณปากและเสียฟันไปหลายซี่รวมทั้งลิ้นบางส่วน แต่ปฏิเสธข้อเสนอของอัลบูแกร์กึที่จะให้เขาสละตำแหน่งผู้บัญชาการรบอย่างขุ่นเคือง
ไท่เหอ

ไท่เหอ  เป็นชื่อศักราชลำดับแรกในรัชสมัยของจักรพรรดิโจยอยแห่งวุยก๊ก (เว่ย์หมิงตี้) ในยุคสามก๊กของจีน ชื่อศักราชไท่เหอใช้ตั้งแต่ ค.ศ. 227 ถึง ค.ศ. 233 รวมเวลา 7 ปี ถือเป็นชื่อศักราชลำดับที่ 2 ของวุยก๊ก
ในศักราชไท่เหอปีที่ 7 เดือน 2 เปลี่ยนชื่อศักราชเป็นชิงหลงปีที่ 1
กีฬาฟุตบอลในซีเกมส์ 2023

การแข่งขันฟุตบอลในกีฬาซีเกมส์ 2023 ครั้งที่ 32 จัดขึ้นที่พนมเปญ ประเทศกัมพูชา
สมาคมที่สังกัดฟีฟ่าอาจส่งทีมเข้าร่วมในการแข่งขัน. ไม่มีการจำกัดอายุสำหรับทีมหญิง. สำหรับทีมชาย, การจำกัดอายุได้เปลี่ยนกลับจากอายุต่ำกว่า 23 ปีไปเป็นอายุต่ำกว่า 22 ปี (เกิดในหรือหลังวันที่ 1 มกราคม พ.ศ. 2544) โดยไม่ได้อนุญาตให้ผู้เล่นที่อายุเกินกำหนด
การจับสลากได้จัดขึ้นในวันที่ 5 เมษายน พ.ศ. 2566 ที่ กีฬาสถานชาติมรดกเตโช
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตบอลในกีฬาซีเกมส์ 2023
สนามแข่งขัน.
ทั้งหมด 5 สนามแข่งขันในกรุงพนมเปญถูกใช้ให้เป็นสถานที่จัดการแข่งขันฟุตบอล. สนามกีฬาโอลิมปิก และ สนามกีฬาวิสาขา จะเป็นเจ้าภาพจัดการแข่งขันประเภททีมชาย. ในขณะเดียวกัน, โอลด์ สเตเดียม และ อาร์เอสเอ็น สเตเดียม จะเป็นเจ้าภาพจัดการแข่งขันของประเภททีมหญิง. กีฬาสถานชาติมรดกเตโช จะเป็นเจ้าภาพจัดการแข่งขันประเภททีมชายนัดชิงเหรียญทองแดงและนัดชิงเหรียญทองประเภททีมชาย.
ทีมชาย.
รอบแพ้คัดออก.
<onlyinclude></onlyinclude>
ทีมหญิง.
รอบแพ้คัดออก.
<onlyinclude></onlyinclude>
รัสตี (วิดีโอเกม)

รัสตี  เป็นวิดีโอเกมแอ็กชันที่พัฒนาและเผยแพร่โดยซี-แลป ในประเทศญี่ปุ่นเมื่อเดือนกรกฎาคม ค.ศ. 1993 สำหรับเครื่องพีซี-98, เอปสัน พีซี และเอ็มเอส-ดอส โดยมีการกำกับ, เขียนบท และเขียนโปรแกรมโดยนาโอโตะ นีดะ อำนวยการผลิตโดยมาซาโยชิ โคยามะ และดนตรีโดยมาซาฮิโระ คาจิฮาระ, เค็นอิจิ อารากาวะ รวมถึงริว ทากามิ
ผู้เล่นรับบทเป็นรัสตีซึ่งเป็นนักล่าแวมไพร์หญิงที่สืบสวนการหายตัวไปของผู้หญิงจำนวนหนึ่ง และเดินทางผ่านสิบด่าน ต่อสู้กับโครงกระดูก, สัตว์ประหลาด ตลอดจนตัวละครบอสด้วยแส้และไอเทมของเธอ บรรดานักวิจารณ์และนักข่าวมักเปรียบเทียบเกมนี้กับซีรีส์"คาสเซิลวาเนีย" บางคนกล่าวถึงเกมนี้ว่าเป็น "โคลน" แต่ก็ยังวิจารณ์ว่าอยู่ในเกณฑ์ดี ส่วนหนึ่งหนึ่งกล่าวถึงเกมนี้ว่าเป็นของมีค่าที่ทุกคนควรเล่น และอีกส่วนหนึ่งกล่าวถึงเกมนี้ว่าเป็นหนึ่งในเกมที่ดีที่สุดของเกมโคลน"คาสเซิลวาเนีย"ทั้งหมด แม้ว่าจะไม่ได้รับการเผยแพร่เป็นภาษาอังกฤษ แต่ก็มีการแปลอย่างไม่เป็นทางการโดยกลุ่มการแฮกรอมใน ค.ศ. 2017
รูปแบบการเล่น.
"รัสตี"เป็นเกมแอ็กชันเลื่อนด้านข้าง ซึ่งผู้เล่นจะสวมบทบาทเป็นรัสเตีย "รัสตี" สปริงเคิล นักล่าแวมไพร์หญิงที่ร่วมกับนกฮูกของเธอในการสืบสวนคดีของผู้หญิงที่หายตัวไปจากหมู่บ้านต่าง ๆ ในชนบท ผู้เล่นต่อสู้กับศัตรู เช่น โครงกระดูก, ซอมบี และสัตว์ประหลาดอื่น ๆ รวมถึงตัวละครบอสขนาดใหญ่โดยใช้แส้ของตัวละครผู้เล่นและไอเทมที่พบในด่านต่าง ๆ นอกจากนี้ นกฮูกคู่หูของผู้เล่นยังช่วยเหลือผู้เล่นด้วยการโจมตีศัตรูแก่พวกเธอ ทั้งนี้ ด้วยการกระโดดและโจมตีในเวลาเดียวกัน ผู้เล่นสามารถใช้ไมด์สแลชเชอร์ ซึ่งเป็นท่า "เพาเวอร์แครช" ที่แตกต่างกัน โดยขึ้นอยู่กับเพาเวอร์-อัป ที่พวกเธอใช้อยู่ การเคลื่อนไหวเหล่านี้รวมถึงการทำให้เวลาช้าลง, ยิงลูกบอลพลังงานที่ระเบิดออก หรือกลายเป็นผู้คงกระพันชั่วขณะ นอกเหนือจากการใช้เป็นอาวุธแล้ว ผู้เล่นยังสามารถใช้แส้เพื่อเหวี่ยงตัวจากวงแหวนทองคำที่พบในบางด่าน
เกมนี้ประกอบด้วยสิบด่าน ซึ่งแปดด่านจะขึ้นอยู่กับการค้นหากุญแจเพื่อปลดล็อกประตู, ด่านที่เจ็ดเกี่ยวข้องกับการเดินผ่านพื้นที่อย่างรวดเร็วและด่านที่สิบเป็นด่านเฉพาะของบอส การออกแบบด่านไม่เป็นเชิงเส้นตรง โดยมีเส้นทางวนรอบ และเส้นทางอื่นที่มีรางวัลซ่อนอยู่ให้ผู้เล่นค้นหา อย่างไรก็ตาม ตรงกันข้ามกับการออกแบบด่านของเกม ได้มีการจับเวลารวมอยู่ด้วย ทั้งนี้ ด่านต่าง ๆ ประกอบด้วยหมู่บ้าน, สุสาน, คฤหาสน์, หอคอยอาสนวิหาร, ถ้ำ, เขาวงกตที่เต็มไปด้วยน้ำ, ลานบ้าน, หอนาฬิกา และปราสาทบลัดซูน - ซึ่งแบ่งออกเป็นหลายด่าน โดยทุกด่านจบลงด้วยการสู้กับบอสตัวใดตัวหนึ่ง
โครงเรื่อง.
ผู้หญิงจำนวนมากถูกลักพาตัวจากหมู่บ้านต่าง ๆ ทั่วชนบทของทวีปยุโรป และถูกปีศาจเข้าสิงให้กลายเป็นสัตว์ประหลาดที่น่ากลัว ซึ่งเป็นที่รู้จักในนามแปดปีศาจ โดยผู้ขานรับในการแสดงการกระทำการล่วงเกินสิ่งศักดิ์สิทธิ์นี้คือแมรีจอมกระหายเลือด ซึ่งเป็นแวมไพร์หญิงที่เป็นราชินีแห่งปราสาทบลัดธอร์น ส่วนการสนับสนุนเธอเป็นนักล่าสวมหน้ากากลึกลับที่ชื่อกาโตว์ นอกเหนือจากการสร้างเหล่ามอนสเตอร์แล้ว ทั้งสองยังใช้เลือดของบรรดาสตรีเพื่อชุบชีวิตแวมไพร์โบราณที่ชื่อมงเต-การ์โล ผู้เป็นเจ้านายแห่งปราสาทบลัดซูนที่เสียชีวิตไปเมื่อ 300 ปีก่อน ด้วยคำวิงวอนจากชาวเมืองและผู้อาวุโสหมู่บ้าน รัสตี สปริงเคิล จึงออกเดินทางเพื่อช่วยเหลือเด็กผู้หญิง และกำจัดความชั่วร้ายที่น่าสะพรึงกลัวในดินแดนนี้
กีฬาฟุตบอลในซีเกมส์ 2023 – ทีมชาย

การแข่งขันฟุตบอลชาย ในกีฬาซีเกมส์ 2023 จะจัดขึ้นที่ประเทศกัมพูชา จัดขึ้นในเดือนพฤษภาคม พ.ศ. 2566 ในประเทศ กัมพูชา. สิบชาติสมาชิกซีเกมส์เข้าร่วมประเภททีมชาย. ทัวร์นาเมนต์นี้จำกัดเฉพาะผู้เล่นอายุต่ำกว่า 23 ปี (สำหรับผู้ที่เกิดก่อนหรือหลังวันที่ 1 มกราคม พ.ศ. 2542).
ตารางการแข่งขัน.
ด้านล่างนี้คือตารางการแข่งขันสำหรับการแข่งขันฟุตบอลชาย:
สนามแข่งขัน.
สามสนามแข่งขันจะถูกใช้ระหว่างแข่งขัน. กีฬาสถานชาติมรดกเตโช เป็นเจ้าภาพนัดชิงเหรียญทองแดงและนัดชิงเหรียญทอง.
ประเทศที่มีส่วนร่วม.
<templatestyles src="Div col/styles.css"/>
การจับสลาก.
การจับสลากได้จัดขึ้นเมื่อวันที่ 5 เมษายน พ.ศ. 2566 ที่กีฬาสถานชาติมรดกเตโช โดย 10 ทีมได้ถูกจับสลากอยู่ในห้าโถ ซึ่งขึ้นอยู่กับประสิทธิภาพของพวกเขาใน ครั้งปี ค.ศ. 2021 เจ้าภาพได้รับมอบหมายโดยอัตโนมัติให้อยู่ในโถ 1
ผู้เล่น.
ทัวร์นาเมนต์ทีมชายเป็นทัวร์นาเมนต์ทีมชาติที่มีอายุไม่เกิน 22 ปี, โดยไม่ได้อนุญาตให้ผู้เล่นที่มีอายุเกิน.
รอบแบ่งกลุ่ม.
กลุ่ม เอ.
<onlyinclude></onlyinclude>
กลุ่ม บี.
<onlyinclude></onlyinclude>
รอบแพ้คัดออก.
<onlyinclude></onlyinclude>
ผู้ทำประตู.
มีการทำประตู 81 จากการแข่งขัน 24 เฉลี่ย ต่อนัด
การทำประตู 5 ครั้ง
เหยียนซี

เหยียนซี  เป็นชื่อศักราชลำดับที่ 2 ในรัชสมัยของจักรพรรดิเล่าเสี้ยนแห่งจ๊กก๊กในยุคสามก๊กของจีน ชื่อศักราชเหยียนซีใช้ตั้งแต่ ค.ศ. 238 ถึง ค.ศ. 257 รวมเวลา 20 ปี ถือเป็นชื่อศักราชลำดับที่ 3 ของจ๊กก๊ก
วัดปากแพรก (จังหวัดนครศรีธรรมราช)

วัดปากแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอปากพนัง จังหวัดนครศรีธรรมราช ปัจจุบันมีพระอธิการธราธิป ธีรธมฺโม ดำรงตำแหน่งเจ้าอาวาส
วัดปากแพรกมีด้านหลังวัดเป็นจุดบรรจบของแม่น้ำสามสายจากสามอำเภอ คือสายที่มาจากอำเภอหัวไทร อำเภอเชียรใหญ่ และอำเภอปากพนัง ได้เรียกชื่อย่านในบริเวณนี้ว่า "สามแพรก" และเรียกติดปากเรื่อยมาและเพี้ยนมาเป็น "ปากแพรก" และกลายเป็นชื่อวัดและชื่อตำบล สำนักงานพระพุทธศาสนาแห่งชาติระบุว่าวัดปากแพรกตั้งวัดเมื่อ พ.ศ. 2015 ได้รับพระราชทานวิสุงคามสีมาเมื่อ พ.ศ. 2409
วัดปากแพรกมีพระพุทธรูปขนาดใหญ่ประดิษฐานเดินเป็นสง่าอยู่หลายองค์ เช่น พระขาวโพธิญาณ หลวงพ่อทันใจ มีการจัดสร้างมณฑปประดิษฐานรูปเหมือนอดีตเจ้าอาวาสวัดปากแพรก ซึ่งล้วนเป็นเกจิดังของของจังหวัดนครศรีธรรมราชและภาคใต้ เช่น พระครูสุกกธรรมวโรภาส หรือ พ่อท่านขาว ดำรงตำแหน่งเจ้าอาวาส ก่อน พ.ศ. 2485-2509 และพระครูปิยสีลาธิคุณ หรือ พ่อท่านชัย ดำรงตำแหน่งเจ้าอาวาสตั้งแต่ พ.ศ.2509 –2562 และเพิ่งมรณภาพเมื่อวันที่ 27 มิถุนายน พ.ศ. 2562
รยออุน

โก ยุน-ฮวัน (เกิด 26 สิงหาคม ค.ศ. 1998) หรือรุ็จักกันในชื่อ รยออุน  เป็นนักแสดงชาวเกาหลีใต้ เขามีชื่อเสียงจากบทบาทในเรื่อง "18 อะเกน" (2020), "เดอะเวิลดืออฟมาย 17" (2020) และ "อะเดาท์เทรนนี" (2021)
ไฮเวย์สตาร์

ไฮเวย์สตาร์  เป็นซิงเกิลของดีปเพอร์เพิล วงร็อกชื่อดังของอังกฤษ เป็นเพลงเปิดตัวในสตูดิโออัลบั้มเต็มชุดที่ 6 ของวง "แมชชีนเฮด" (1972) และเป็นเพลงที่มีจังหวะเร็วที่สุดในอัลบั้ม โดดเด่นด้วยการโซโลกีตาร์และออร์แกนที่ได้รับแรงบันดาลใจจากดนตรีคลาสสิก
ประวัติ.
เพลงนี้เกิดบนรถทัวร์ที่ไปพอร์ตสมัทเพื่อทัวร์คอนเสิร์ตในปี ค.ศ. 1971 เมื่อริตชี แบล็กมอร์ซึ่งเป็นมือกีตาร์ของวงในขณะนั้นคว้ากีตาร์อะคูสติกออกมาแต่งทำนอง ในขณะที่เอียน กิลแลน นักร้องนำได้ทำการแต่งเนื้อเพลงแบบด้นสด โดยตัวเพลงได้รับการขัดเกลาและออกแสดงทันทีในคืนเดียวกันนั้น ไฮเวย์สตาร์ปรากฏครั้งแรกในแผ่นลองเพลย์ "แมชชีนเฮด" ซึ่งเป็นสตูดิโออัลบั้มเต็มชุดที่ 6 ของวง และวางจำหน่ายในปี ค.ศ. 1972 เพลงนี้เป็นหนึ่งในเพลงหลักของวงในทุกการแสดงสด และเป็นเพลงเปิดฉากก่อนที่จะเล่นและร้องเพลงอื่น ๆ
ประเทศอาร์เจนตินาในโอลิมปิกฤดูร้อน 2024

ประเทศอาร์เจนตินา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 29 ของประเทศในโอลิมปิกฤดูร้อน นับตั้งแต่ประเทศอาร์เจนตินาเปิดตัวอย่างเป็นทางการใน โอลิมปิกฤดูร้อน 1900 นักกีฬาชาวอาร์เจนตินาได้ลงแข่งขันในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์ โอลิมปิกฤดูร้อน 1912 ที่สตอกโฮล์ม และโอลิมปิกฤดูร้อน 1980 ในมอสโก เนื่องจากการสนับสนุนการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ถนน.
ผลการแข่งขันดังนี้
สถานีรถไฟคายาชิมะ

สถานีรถไฟคายาชิมะ (; โรมาจิ: "Kayashima-eki") เป็นสถานีรถไฟในเมืองเนยางาวะ จังหวัดโอซากะ ประเทศญี่ปุ่น ดำเนินกิจการโดยบริษัทรถไฟฟ้าเคฮัง ซึ่งเป็นรถไฟของเอกชน สถานีรถไฟแห่งนี้เปิดให้บริการครั้งแรก เมื่อวันที่ 15 เมษายน ค.ศ. 1910 มีลักษณะพิเศษโดดเด่นอย่างหนึ่ง คือ เป็นที่ตั้งของต้นการบูรศักดิ์สิทธิ์ขนาดใหญ่อยู่ตรงกลางสถานี ชาวบ้านในละแวกนั้นให้ความเคารพนับถือว่าเป็นต้นไม้ศักดิ์สิทธิ์ ด้วยเหตุนี้จึงสร้างสถานีครอบต้นไม้อายุกว่า 700 ปีนี้ไว้ โดยชั้นล่างของสถานีจะเป็นที่ตั้งของศาลเจ้าคายาชิมะ 
ในปีงบประมาณ ค.ศ. 2019 สถานีรถไฟดังกล่าวมีผู้โดยสารใช้บริการเฉลี่ย 27,841 คนต่อวัน
เครื่องอิสริยาภรณ์คุณธรรม (ประเทศยูเครน)

เครื่องอิสริยาภรณ์คุณธรรม  เป็นเครื่องอิสริยาภรณ์ลำดับที่สี่ของประเทศยูเครนรองจากเครื่องอิสริยาภรณ์เจ้าชายยารอสเลาผู้รอบรู้ มอบให้กับผู้ที่ส่งเสริมเศรษฐกิจ วัฒนธรรม การทหาร หรือเคลื่อนไหวเพื่อสิทธิมนุษยชนและเป็นประโยชน์อย่างยิ่งต่อประเทศยูเครน ทั้งชาวยูเครนและชาวต่างชาติ ทั้งนี้ยังสามารถมอบย้อนหลังการเสียชีวิตได้ เครื่องอิสริยาภรณ์นี้สร้างขึ้นเมื่อวันที่ 22 กันยายน พ.ศ. 2539 โดยแลออนิด กุชมา มีทั้งสิ้น 3 ชั้น
ลำดับชั้นและลักษณะของเครื่องอิสริยาภรณ์.
สำหรับสมาชิกที่เป็นฝ่ายทหาร จะมีรูปดาบไขว้ประดับบนแพรแถบ
ศาสนาอิสลามในสหราชอาณาจักร

ศาสนาอิสลามเป็นศาสนาที่มีผู้นับถือมากเป็นอันดับ 2 ในสหราชอาณาจักร ซึ่งมาจากผลสำรวจสำมะโน ค.ศ. 2011 ที่ระบุจำนวนประชากรทั้งหมด 2,786,635 คน หรือ 4.4% ของประชากรสหราชอาณาจักรทั้งหมด ส่วนสำมะโน ค.ศ. 2021 (เท่าที่เผยแพร่ในข้อมูลเมื่อ 2022[ [update]]) แสดงจำนวนประชากรที่ 3,868,133 คน (6.5%) ในอังกฤษและเวลส์ แบ่งเป็นในประเทศอังกฤษ 3,801,179 คน และประเทศเวลส์ 66,950 คน สำมะโน ค.ศ. 2011 รายงานมุสลิม 76,737 คนในประเทศสกอตแลนด์ (1.45%) ลอนดอนเป็นเมืองที่มีประชากรมุสลิมมากที่สุดของประเทศ ประชากรมุสลิมส่วนใหญ่ในสหราชอาณาจักรนับถือศาสนาอิสลามนิกายซึนนี และจำนวนน้อยที่นับถือนิกายชีอะฮ์
ในสมัยกลาง มีการแลกเปลี่ยนวัฒนธรรมโดยทั่วไประหว่างโลกคริสเตียนกับโลกอิสลาม อย่างไรก็ตาม ในเวลานั้นยังไม่มีมุสลิมอาศัยอยู่ในบริติชไอลส์ (นักรบครูเสดบางส่วนหันมาเข้ารีตในดินแดนตะวันออก เช่น รอเบิร์ตแห่งเซนต์ออลบันส์) ในสมัยเอลิซาเบธ การติดต่อเริ่มมีความชัดเจนมากขึ้น เนื่องจากราชวงศ์ทิวเดอร์สร้างพันธมิตรกับโมร็อกโกและจักรวรรดิออตโตมันเพื่อต่อต้านสเปนสมัยราชวงศ์ฮาพส์บวร์คที่นับถือนิกายโรมันคาทอลิก เมื่อจักรวรรดิบริติชเติบโตขึ้น โดยเฉพาะในอินเดีย บริเตนจึงเริ่มปกครองดินแดนที่มีพลเมืองมุสลิมจำนวนมาก โดยกลุ่มหนึ่งที่รู้จักกันในชื่อ "lascar" เป็นที่รู้จักจากการที่พวกเขาตั้งถิ่นฐานในบริเตนในช่วงกลางคริสต์ศตวรรษที่ 18 เป็นต้นมา ต่อมาในคริสต์ศตวรรษที่ 19 บูรพาคดีศึกษาสมัยวิกตอเรียกระตุ้นความสนใจต่อศาสนาอิสลาม และชาวบริติชบางส่วน (รวมถึงชนชั้นสูง) หันมาเข้ารับอิสลาม
ส่วนภายในกองทัพบริติชอินเดียน มีมุสลิมจำนวนมากต่อสู้เพื่อสหราชอาณาจักรทั้งในสงครามโลกครั้งที่หนึ่งและที่สอง (โดยมีหลายคนที่ได้รับรางวัลกางเขนวิกตอเรีย เครื่องอิสริยาภรณ์ชั้นสูงสุดของบริเตน) หลายทศวรรษหลังความขัดแย้งในช่วงหลังกับการแบ่งอินเดียใน ค.ศ. 1947 มุสลิมหลายคน (จากบริเวณที่ปัจจุบันคือบังกลาเทศ, อินเดีย และปากีสถาน) เข้ามาตั้งถิ่นฐานในบริเตน จนกระทั่งปัจจุบัน ชาวบริติชเอเชียน (British Asians) เป็นประชากรมุสลิมส่วนใหญ่ในสหราชอาณาจักรในแง่ของเชื้อชาติ แม้ว่าจะมีชุมชนเติร์ก, อาหรับ และโซมาลีที่สำคัญ และมีชาวบริติชจากภูมิหลังทางชาติพันธุ์หลายกลุ่มที่เข้ารับอิสลามสูงสุดถึง 100,000 คนก็ตาม
ประวัติ.
ช่วงต้น.
แม้ว่าโดยทั่วไปศาสนาอิสลามคาดว่าเป็นการเข้ามายังสหราชอาณาจักรเมื่อไม่นานมานี้ แต่มุสลิมได้ทำการค้าขายและแลกเปลี่ยนแนวคิดกับชาวบริติชมาหลายศตวรรษ
หลักฐานแรกสุดของอิทธิพลอิสลามในอังกฤษสืบไปได้ถึงคริสต์ศตวรรษที่ 8 เมื่อออฟฟา กษัตริย์แอลโกล-แซกซันแห่งเมอร์เซีย ผลิตเงินที่มีจารึกภาษาอาหรับ ส่วนใหญ่เป็นสำเนาของเหรียญที่ออกโดยอัลมันศูร ผู้ปกครองอับบาซียะฮ์ที่มีชีวิตร่วมสมัยกับพระองค์ ในคริสต์ศตวรรษที่ 16 มุสลิมจากแอฟริกาเหนือ ตะวันออกกลาง และเอเชียกลางเข้ามาอยู่ที่ลอนดอน โดยทำงานหลากหลายประเภท ตั้งแต่นักการทูตและนักแปล ไปจนถึงพ่อค้าและนักดนตรี
ประชากร.
ประชากรมุสลิมในประเทศอังกฤษและเวลส์เติบโตขึ้นอย่างต่อเนื่องนับตั้งแต่สงครามโลกครั้งที่สอง โซฟี กิลเลียต-เรย์ยกการเติบโตในช่วงล่าสุดเข้ากับ "การอพยพในช่วงล่าสุด อัตราการเกิดที่สูงกว่าค่าเฉลี่ย บางส่วนเปลี่ยนมานับถือศาสนาอิสลาม"
สำมะโนสหราชอาณาจักร ค.ศ. 2021 รายงานว่า มุสลิมในอังกฤษและเวลส์มีจำนวน 3,868,133 คน หรือ 6.5% ของประชากรทั้งหมด
ตามการคาดการณ์ล่าสุด ประชากรมุสลิมในสหราชอาณาจักรน่าจะมีจำนวนประมาณ 13 ล้านคนภายใน ค.ศ. 2050
ความเข้มของการส่องสว่าง

ความเข้มของการส่องสว่าง  เป็นปริมาณทางกายภาพที่ใช้ในการวัดแสง โดยแสดงถึงปริมาณของแสงที่ปล่อยออกมาในทิศทางหนึ่งจากแหล่งกำเนิดแสงที่มีลักษณะเป็นจุด ซึ่งแสดงเป็นอนุพันธ์ของฟลักซ์ส่องสว่างต่อมุมตันรอบแหล่งกำเนิดลำแสง
ความเข้มของการส่องสว่างเป็นหนึ่งในปริมาณทางฟิสิกส์ที่มนุษย์รับรู้ได้ ความเข้มของการส่องสว่างถูกจัดให้เป็นหนึ่งในปริมาณพื้นฐาน มิติของความเข้มของการส่องสว่างแทนด้วย J ในระบบหน่วยเอสไอได้กำหนดให้แคนเดลา (สัญลักษณ์: cd) เป็นหน่วยของความเข้มของการส่องสว่าง
พื้นหลัง.
ความเข้มของการส่องสว่างเป็นคำจำกัดความเชิงปริมาณของความสว่างของแสงที่มนุษย์รับรู้ ดังนั้น คำจำกัดความของความเข้มของการส่องสว่างจึงสะท้อนถึงลักษณะของการมองเห็นของมนุษย์
แสงที่มนุษย์มองเห็นเป็นคลื่นแม่เหล็กไฟฟ้า ชนิดหนึ่ง มนุษย์สามารถรับรู้แสงผ่านจอตาในลูกตา เซลล์รูปกรวย และ เซลล์รูปแท่ง ในเรตินาประกอบด้วย โปรตีน ที่เรียกว่าโฟตอปซินและโรดอปซิน ตามลำดับ และการมองเห็นเกิดขึ้นเมื่อโปรตีนเหล่านี้ได้รับแสงที่มีความยาวคลื่นเฉพาะ
ความเข้มของแสงในฐานะคลื่นแม่เหล็กไฟฟ้า (พลังงานของแสง) ถูกกำหนดโดยแอมพลิจูดของมัน แต่ในทางกลับกัน ความสว่างที่มนุษย์รับรู้นั้นไม่ได้แปรผันโดยตรงกับความเข้มของคลื่นแม่เหล็กไฟฟ้า เนื่องจากเซลล์รับแสงที่ประกอบกันเป็นเรตินาของมนุษย์จะตอบสนองต่อแสงที่มีความยาวคลื่นเฉพาะ (ช่วงที่มองเห็นได้) เท่านั้น มนุษย์จึงไม่สามารถรับรู้ความสว่างของแสงที่มีความยาวคลื่นในช่วงที่มองไม่เห็น เช่น รังสีอินฟราเรด และ รังสีอัลตราไวโอเลต เนื่องจากลักษณะเฉพาะของการมองเห็นของมนุษย์ วิธีที่เรารับรู้ความสว่างจึงไม่เพียงขึ้นอยู่กับความเข้มของแสงเท่านั้น แต่ยังขึ้นอยู่กับความยาวคลื่นด้วย
คำนิยาม.
ถ้าให้ "ω" เป็นมุมตันบนพื้นผิว "S" ที่ล้อมรอบจุดกำเนิดแสง เมื่อฟลักซ์ส่องสว่างทะลุผ่านพื้นผิว "S" เป็น "Φ" แล้วความเข้มของการส่องสว่างไปยังทิศทางหนึ่งในมุมตันขนาดเล็ก "dω" คือ
<math>I =\frac{d\varPhi}{d\omega}</math>
และจะได้ว่า
<math>\varPhi =\int I\, d\omega</math>
ถ้าให้ค่ามุมจากจุดจอมฟ้า เป็น θ และมุมทิศ เป็น φ แล้ว จะได้ว่า
<math>\varPhi =\int I(\theta,\phi)\, \sin\theta\, d\theta\, d\phi</math>
เราอาจนิยามความเข้มของการส่องสว่างของการแผ่รังสีได้จากค่าความเข้มของการแผ่รังสีโดยถ่วงน้ำหนักด้วยค่าประสิทธิภาพการส่องสว่างตามแต่ละช่วงความยาวคลื่นของฟลักซ์การแผ่รังสี ถ้าความเข้มของการแผ่รังสีสเปกตรัมที่ความยาวคลื่น "λ" เป็น "I" และให้ "K(λ)" เป็นประสิทธิภาพการส่องสว่างของแต่ละช่วงคลื่นแล้ว ความเข้มของการส่องสว่างจะคำนวณได้โดย
<math>I =\int_0^\infty K(\lambda)\, I_{\text{e},\lambda}\, d\lambda</math>
หรืออาจนิยามจากค่าอัตราส่วนของประสิทธิภาพการส่องสว่าง "V"="K"/"K" เทียบกับประสิทธิภาพการส่องสว่างสูงสุด "K" เป็น
<math>I =K_\text{m} \int_0^\infty V(\lambda)\, I_{\text{e},\lambda}\, d\lambda</math>
การมองเห็นซึ่งแสดงถึงความรู้สึกของมนุษย์นั้นแตกต่างกันไปในแต่ละคน และแม้แต่บุคคลคนเดียวกันก็เปลี่ยนไปตามสภาพร่างกายขณะนั้น ดังนั้นในการประชุมระหว่างประเทศว่าด้วยน้ำหนักและการวัด (CGPM) ครั้งที่ 16 ในปี 1979 จึงมีการกำหนดประสิทธิภาพการส่องสว่างสัมพัทธ์มาตรฐานสำหรับประสิทธิภาพการส่องสว่างสูงสุดไว้
ฝูงแผ่นดินไหว

ฝูงแผ่นดินไหว  เป็นลำดับของเหตุการณ์แผ่นดินไหวที่เกิดขึ้นนานเป็นวัน เป็นเดือน หรือเป็นปี ซึ่งแตกต่างจากแผ่นดินไหวธรรมดาซึ่งจะเกิดในเวลาอันสั้นเท่านั้น การปลดปล่อยพลังงานของฝูงแผ่นดินไหวจะมีขนาดเล็กถึงปานกลางหรือใกล้เคียงกัน ต่างจากแผ่นดินไหวหลักที่จะมีเมนช็อกเกิดขึ้นก่อนแล้วตามมาด้วยอาฟเตอร์ช็อกตามมาเป็นชุด ๆ แต่ฝูงแผ่นดินไหวนั้นจะคล้ายกับอาฟเตอร์ช็อกจากแผ่นดินไหวหลักมากเพียงแต่จะไม่มีแผ่นดินไหวใด ๆ ในฝูงแผ่นดินไหวที่เป็นแผ่นดินไหวหลัก กล่าวคือขนาดของฝูงแผ่นดินไหวจะใกล้เคียงกัน 
ประวัติและลักษณะ.
เทือกเขาโอเรซึ่งตั้งอยู่ระหว่างชายแดนของสาธารณรัฐเช็กและเยอรมนีในภูมิภาคโบฮีเมียตะวันตกและโฟกต์ลันด์เป็นพื้นที่ที่มีชื่อเสียงตั้งแต่คริสต์ศตวรรษที่ 16 ว่าเป็นเขตที่เกิดปรากฏการณ์แผ่นดินไหวแบบฝูงแผ่นดินไหวบ่อยครั้ง ซึ่งปรากฏการณ์นี้มักเกิดต่อเนื่องกันเป็นระยะเวลาหลายสัปดาห์หรือหลายเดือน ในปี 1899 นักธรณีวิทยาชาวออสเตรียชื่อ โยเซฟ เค็นเน็ตได้ทำการศึกษาฝูงแผ่นดินไหวจำนวนราวหนึ่งร้อยครั้งในพื้นที่โบฮีเมียตะวันตกและโฟกต์ลันด์ ระหว่างเดือนมกราคมถึงกุมภาพันธ์ปี 1824 และได้บัญญัติคำว่า "Schwarmbeben" ซึ่งแปลในภาษาไทยว่า "ฝูงแผ่นดินไหว" หรือสวอร์มในภาษาอังกฤษ คำว่า "สวอร์ม" มีที่มาจากลักษณะของจุดกำเนิดแผ่นดินไหว ที่ดูเหมือนกลุ่มผึ้งที่จับกลุ่มหนาแน่นเมื่อพิจารณาจากแผนที่ ภาคตัดขวาง หรือแบบจำลองสามมิติ
กิจกรรมของภูเขาไฟและการเคลื่อนที่ของหินหลอมเหลวภายในแผ่นเปลือกโลกเป็นปัจจัยหลักในการเกิดฝูงแผ่นดินไหว หลายครั้งจะมีรายงานแผ่นดินไหวขนาดเล็กจำนวนมากเกิดก่อนการปะทุของภูเขาไฟ ฝูงแผ่นดินไหวจะมีลักษณะเด่นคือแทบแยกไม่ออกระหว่างเมนช็อกกับอาฟเตอร์ช็อก ฝูงแผ่นดินไหวอาจถูกตั้งชื่อให้หากสร้างความเสียหายอย่างมีนัยยะสำคัญ
ในบางกรณีจะพบแผ่นดินไหวที่คนไม่รู้สึกได้มากกว่าแบบอื่น แต่ก็อาจมีแผ่นดินไหวที่มีความรุนแรงระดับ 5 หรือ 6 เกิดขึ้นติดต่อกันอย่างรวดเร็ว ฝูงแผ่นดินไหวมักเกิดขึ้นเป็นระยะ ๆ ในช่วงเวลาสั้น ๆ บางคนจึงมีอาการ เมาเรือ นอนไม่หลับ บางครั้งอาจถึงขั้นเป็นโรคประสาท ในทางกลับกันอาจกล่าวได้ว่าแผ่นดินไหวเหมือนได้กลายเป็นเรื่องปกติกับคนที่อาศัยอยู่ใกล้กับศูนย์กลางแผ่นดินไหว และพฤติกรรมของพวกเขาในขณะที่เกิดแผ่นดินไหวมีความสงบกว่าผู้ที่อาศัยอยู่ในบริเวณที่มีแผ่นดินไหวน้อย
สาเหตุ.
การเกิดแผ่นดินไหวบริเวณรอบ ๆ ภูเขาไฟอาจเป็นผลมาจากการปะทุของหินหนืด หรือในพื้นที่ไม่มีภูเขาไฟก็เกิดฝูงแผ่นดินไหวได้เช่นกันแต่จะเกิดจากการไหลของน้ำใต้ดินเป็นส่วนใหญ่ เช่น ฝูงแผ่นดินไหวมัตสึชิโระ และฝูงแผ่นดินไหวในคาบสมุทรโนโตะ หรือกิจกรรมทางเศรษฐกิจของมนุษย์ เช่น การสร้างเขื่อน การทำเหมือง ก็อาจเกิดจากปัจจัยเหล่านี้ได้